text:
Ya ta un luna y mei cu e refineria Valero a sera su porta oficialmente. Promesanan di gobierno pa yuda trahadornan haya un otro trabow a keda lubida masha liher. Promesanan di gobierno pa purba habri e refineria bek, tambe parse a keda lubida. Nos tin un refineria para, cu poco poco ta birando un peliger pa e vecindario. Pero ningun hende ta papia di dje mas, con bin? 2009 Na anja 2009 Valero a anuncia cu e ta bai baha su planta, un ‘shut down’. Esaki debi na e desaroyo mundial cu ta pone cu e refineria no tabata duna ganashi. E tempo ey ningun trahado di Valero a perde trabow. Un grupo grandi di nan mester a bai cas, pero nan a sigi haya salario. Un otro grupo mester a traha varios warda, pa mantene e refineria ‘idle’. E tempo ey asina mes AVP a demonisa e situacion, y a pone tur hende sinti cu ta sera e refineria a sera. Mientras cu AVP tawata sa masha bon cu ta temporalmente a baha e planta. Pero pa manipula den campanja electoral 2009, a demonisa Nel Oduber y e gobierno di MEP. A bira tur cos pa tira culpa riba MEP. 2012 Na maart 2012 Valero a anuncia cu lo baha eplanta y na oktober 2012 a sera su portanan oficialmente. Pero awor AVP a bolter e storia atrobe, y no kier wordo responsabilisa. Pero e trahadornan si ta tene e gobierno di AVP responsabel. Na prome lugar pasobra Mike Eman y Mike de Meza a enganja e trahadornan, a tuma nan hasi. Tambe pasobra e trahadornan ta di opinion cu Mike Eman ni Mike de Meza a para na banda di trahadornan den nan lucha contra nan donjo di trabow. Y por ultimo debi cu Mike Eman no ta hasiendo suficiente pa por habri e refineria. Pero e grna pregunta ta, unda prensa a keda awo? Dicon na 2009 prensa a hunga e wega cu AVP, mientras cu e tempo ey e refineria no a sera? Dicon awpr cu el’a sera, prensa no ta hasi un trabow investigativo? Y nos pueblo, dicon awor cu AVP a sera e refineria, pueblo ta keto? Gobierno a priminti cu lo yuda trahadornan haya otro trabow, pero nan no a haya trabow ainda. Gobierno a priminti di lo baha e tarifa di belasting, pero nada ainda. Gobierno a priminti cu lo pidi banconan no baha riba e lumpsum manera warawara, pero nada di esaki a tuma lugar. Gobierno a priminti di lo hasi tur posibel pa habri e refineria, pero di esaki tampoco nada. Kiko ta mas pio, cu AVP a demonisa e shut down di Valero na 2009 pa manipula y gana eleccion? Of cu awor na anja 2012 ainda ta ganjando e trahadornan? Serca hopi hende na Aruba tin un miedo grandi pa expresa nan opinion. Tin un cultura di miedo cu por duna e percepcion cu pueblo ta keto. Pero e realidad ta cu pueblo no ta keto, y pueblo no tin miedo. Y esaki lo wordo expresa durante eleccion otro anja.
Related posts
2 Comments
-
Avpista pa 27 anja
Ami ta AVP pa 27 anja, contento cu nan a subi, pero poko poko nan a defraudami, ay no nan a lagami na caya. Nan a subi awa cu coriente y awo cu nan a bahe ainda e ta mas halto cu na 2009. Criminalidad, nan a horta den mi cas y nan a horta auto di mi yiu, lage pluma atras. Mi otro yiu tabata traha den Valero awo ta na cas y sin futuro na ARUBA si e Refineria no habri, e ta evaluando pa laga tur hende atras y bay traha den exterior,Ay noo mi Gobierno no a hasie mas esfuerzo pa habrie. E bendita caya grandi, e tram, ohmbo ki dia ey ma dal abao den caya, trompika na e rand di e klinkersnan, e TRAM no ta algo nesecario, tin otro prioridad, ami kier a mira un caya grandi cu mata bunita, cu klinkers bunita, pero cu un dak y cu restaurant, cu kraampjes pafo, cu musica, cu teras pa bo por sinta disfruta di un koffie y tende un musik di ARUBA, of steelband den background, anto asina coi rosea y sigi shop sin cu solo ta cachabo. No un tram un cos peligroso y grandi y asina caro. Bodyguard di Otmar y di Mike tur dos a hanja problema cu husticia. AYNOO, boso ta anda cu porkeria. BERGUENSA, CHOMON, mi amigo Chomon a hasi e prome pifia y te awe MIKE no a hala su atencion, segun ma compronde di su coleganan, ela keda cu e mesun auto D 348. Unda nos ta bay?? Y hopi mas cos nan a hasi cu mi a hanja dimas y despues di 27 anja awo si cu duele na mi curazon, mi no por vota pa mi partido mas. AYOOOOoo boso a bay atras, boso a defraudami y mi famia, ni mi yiunan ni mi casa sigur no lo vota pa boso. Un di mi yiunan ta bay vota pa prome biaha pa MEP despues di 11anja ta AVP, e ta cu Evelyn awo y e ta tresiendo Evelyn den ns famia berde. AMI ta bay pense bon prome mi vota. DANKI.
-
COLEBRA
Caballero bo tin rason, pa locual Chomon a hasi e mester a bai cas “Opstaande voet” Pasobra unves cu e Minister a tolera esei kaba, ja bo por saca bo som bon bon tambe. Pasobra cu mi sa ora cu bo ta cu un auto di trabow, semper bo superiornan ta bisabo cu e autonan di trabow ta sigura pa trahadornan di compania so , i cu si bo duna algun hende lift den e autonan di trabow, ja bo sa. Si algo pasa abo mester cubri tur e gastonan di bo pasaheronan. Awor tokante di Valero mi abuelo a jega di bisami cu e americanonan di Lago a jega di bise cu Lago a bin pa 60 anja so. Anto despues cu e sera su portanan niun cu bin despues lo por bisa mescos cu nan tambe ta bin pa 60 anja. Kiermen cu si bo a busca un trabow den refineria ja bo mester por sa cu cualkier momento cu tin problema cu Crudo, e refineria lo por sera su portanan. Awor mi ta pensa cu kada ken mester sa si e kier gamble su suerte den e refineria. I keremi ami nunca un vota pa AVP. Semper ami a vota pa PPA


c: text/html

text: PALM BEACH—Diahuebs 08.35, central di polis ta manda patruya na un cas na Palm Beach, naunda un cacho a morde un persona. Na e sitio, polis no a topa e cacho y tampoco e señora, pero e yiu muhe a bisa polis cu su mama a wordo hiba poli pa tratamento. Polis a bay poli y ta papia cu e muhe C.G.C.C. naci na Colombia di 56 aña, kende a bisa cu e cacho di su cuña a bin cerca dje, y el a tene e cacho cu uncadena, pero e cacho no por mira su bisiñanan. Cada biaha cu e mira e bisiña, e ta bira hopi agresivo. E ta bisa polis cu mainta ora cu e bisiña a hiba su yiu scol, e cacho a kibra cadena y a morde e cacho tres biaha na su brasa,rudia y pia. E victima tambe ta biba na Palm Beach. Polis a bisa C, pa e tuma medida cu e cacho pa e cosnan aki no pasa mas.

robotstxt: allowed

filter: keep


text: Diasabra mei anochi pa bira diadomingo por a wak den vecindario Tamarijn Paradera Bloemond i Sero lopes un color oranje den halto. Aki tawata trata di e dump cu tin na Sero Lopes cu tawata na candela. Un tereno basta grandi rosa i cu un buraco basta grandi cu aparentemente ta mustra parti nan di resto di e deposito di Antraco. E anochi ey nos reportero nan a capta e candela basta grandi kimando bai i causando hopi molester mes henter e marduga. I ariba diadomingo ela sigi i te hasta dialuna ainda habitante nan por a hanja e holor desagradabel di e huma cu posiblemente lo por ta contamina tambe. Brandweer tawata tin man jen cu e dump aki henter diadomingo. Ta bon pa instancia nan concerni haci un investigacion pa wak enberd kiko tin eyden nan benta,i ta conta tambe pa e dump na Matadera cu tur ora ta ser sendi na candela causando hopi molester i mal estar cerca habitante nan den vecindario.


text: Diamars mainta a yega Aruba un avion “corporate” di Valero cu a trece ehecutivonan di e compania. Kico ta e meta di e bishita di e ehecutivonan na Aruba? Awe ta ultimo dia dia trabao di contratistanan. Pa 4.or di atardi e ultimo hendenan ta sali di Valero sin speransa pa drenta bek. Ta un dia cu hopi hende lo perde trabao y lo tin un sentimento mixto, pasobra cu tur nan debenan nan no sa unda nan lo bay haya un trabao proximamente. E sentimento di perde bo trabao sigur ta uno fastioso y nos ta compronde e empleadonan di contratista. Ehecutivonan mientrastanto ta na Aruba. No ta conoci si Valero lo kier ofrece pakete na algun di su empleadonan.


text:
NEW YORK/Merka –E kompania di aviashon di Trinidad, Caribbean Airlines a anunsiá ku nan ta planiá pa ekspandé rutanan eksistente pa inkluí destinashonnan nobo den Karibe. Caribbean Airlines a duna
OTTAWA/Canada – Promé Minister di islanan di Turks and Caicos (TCI) Ewing, ta di bishita na Canada serka Promé Minister Stephen Harper pa fortalesé lasonan entre e paisnan. Ewing a bisa
WASHINGTON D.C./Merka – E organisashon di salubridat Pan Amerikano PAHO a partisipá ku kasonan di dengue den kontinente Amerikano, inkluso Karibe a bira sinku biaha mas tantu entre 2003 i 2013.
Habana/Cuba – Un delegashon di 12 persona di Kámara di Komersio merikano tabata tres dia di bishita na Cuba serka Presidente
PORT OF SPAIN/ Trinidad & Tobago – Trinidad & Tobago ta pionero den un proyekto di enseñansa online. Coursera, un
GEORGETOWN/Guyana – Guyana a konfirmá dos kaso di Chikungunya vírùs awe. Outoridatnan a indiká ku nan lo hasi kòntròl mas pisá den
PARAMARIBO/Sürnam – Minister di finansa Sürnam, Andojo Rusland, no ta mira pa kiko dòler Sürnam mester devaluá. Oposishon ta mir’é otro, segun
KINGSTON/Jamaica - Koleganan na Caribjournal a publiká un lista di e paisnan den Karibe ku ta usa Internet ku mas frekuensia. E paisnan ku populashon
LA HAVANA/Cuba – E lider di Forsanan Arma Revolushonario di Colombia (FARC) a bisa ku e ta soña ku “un


text:
FLORIDA – E ex kasa di James Hogan, vice Consul Merikano ku a disparse aproksimadamente 5 aña pasa, a deklara su mes kulpabel di a obstrui investigashon, skondementu di informashon
Tag "Abby Hogan"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »


text:
WILLEMSTAD – Deportivo360 ta malkriá abo ku no por a yega stadion, ku transmishon di weganan di futbòl FFK, su promé divishon.
Durante di tur fin di siman, Deportivo360, lo bai na transmití dos diferente partido di kampionato FFK su liga MCB.
Despues ku djabièrnè 25 aprel 2014, nos a transmiti Centro Dominguito kontra Jong Holland, djadumingo atardi 5′or, e tim kampion di deportivo360 lo transmiti e enkuentro entre e ekipo Centro Barber i e barika helnan S.U.B.T.
Bo por sigui e transmishon via internet rib e wepsait di deportivo36o, riba bo televishon na kanal 24, riba TDS kanal 24, via TRES na kanal 83 i pa esnan ku tin nn smartphone, nan por sigui esaki via e app di TV360


text:
WILLEMSTAD – Manera anteriormente anunsiá, djadumingu 26 di yanüari ku a pasa, federashon di tenis di mesa a organisá nan promé torneo di pinpòn hubenil pa loke ta trata e aña aki.
Na tur a partisipá 14 hoben den e kuater diferente kategoria ku ta U-12, U-13, U-15 i U-18.
E 14 partisipantenan tabata:
1.Yazir Anthony 8. Jorge Narango Silva
2. Damian Mattheeuw 9. Kylan Nicasia
3. Clervin Nicolina 10. Tahir Martijn
4. Ezechiel bisschops 11. Jeffry Isenia
5. Ellery Bisschops 12. Christian lee Marten
6. Ralph Winedt 13. Denzel Martien
7. Nasir Ignacio 14. Riordan Ilario
E 14 hubenilnan aki durante di henter dia a kompetí deportivamente ku otro bou di sosten di un kantidat grandi di mayor i tambe tabata presente un miembro di direktiva di CSOF ku a bin presensia e kompetensia nan aki ku ta Sra. Aishel Richardson
Den tremendo partidonan di final e siguiente hubenilnan aki a sali kampion i sup kampion i a risibí nan medayanan.
Kategoria U-12
Kampion Nasir Ignacio
Sup kampion: Jorge Naranjo Silva
Kategoria U-13
Kampion; Nasir Ignacio
Sup kampion: Raplh Winedt
Kategoria U-15
Kampion: Jeffry Isenia
Supkampion; Ralph Winedt
Kategoria U-18
Kampion: Riordan Ilario
Sup kampion: Denziel Martien
Federashon Tènis di Mesa Kòrsou kier a gradesí un i tur ku a koperá pa e torneo aki a bai dor i spesialmente e mayornan ku a kubri tur e gastunan mirando ku supsidio di 2013 te ainda no a yega Federashon Tènis di Mesa Kòrsou.


text:
Mientrastanto tur banco a nenga cu a wordo hacked
ORANJESTAD – Arubus ta laga haci un otro investigacion pa determina con un mey miyon florin a disparce for di su cuenta. Diasabra a sali un aviso di Aruba Banker's Association unda tur 4 banco kier retira cu 'ningun banco na Aruba a yega di wordo gehacked'.
E banconan ta Arubabank, Banco di Caribe, RBC y CMB.
Arubus a bisa siman pasa cu su cuenta na CMB a wordo comprometi dos biaha. E hacking di 500 mil florin a wordo haci for di un IP di Canada, segun e compania di transporte.
Locual no ta nifica cu e hacker ta na Canada, Bon Dia Aruba a haya sa for di expertonan di IT. Den e mesun dianan tabata tin un segundo intento riba e cuenta pero esaki a wordo blokia, director di Arubus, Theo Croes a aclaria na Bon Dia Aruba tambe.
Dicon CMB a declara for di comienso cu hackers no a drenta su sistema bancario ta algo cu mester puntra na gerencia di e banco, e director tambe a contesta siman pasa. Pero awor cu e declaracion di e cuater banco desmintiendo cu nan sistema a wordo comprometi, e asunto ta bek den scochi di Arubus. Ayera den un combersacion cu e director, e ta bisa finalmente cu no ta descarta e posibilidad cu un hacker por a drenta e sistema di Arubus.
Profundo
Tambe e director ta bisa ayera cu e no ta punta dede riba banco pasobra no tin claridad ainda y mester un otro investigacion."Ami lo laga un investigacion wordo haci riba e sistemanan di Arubus pa esey determina si un hacker por a drenta via nos sistema. Nos no por haci e investigacion pa banco su sistema, nan mes mester percura pa esey. Banco a ricibi un IP desconoci den nan sistema, esey no ta culpa ni Arubus ni di banco, investigacion lo saca afo unda e hendenan aki a drenta."
Sr. Croes a bisa cu e prome investigacion di un compania local a determina cu no tabata tin ningun actividad straño riba e sistemanan di Arubus. Pero tin casonan cu bo no por saca esey afo di biaha, e ta bisa awor na Bon Dia Aruba. P'esey aworaki e ta den palabracion pa busca un compania di afo cu tambe ta experto den e ramo aki, pa haci un investigacion mas profundo.
Token
Te awor Bon Dia Aruba no a logra di haya niun representante di CMB pa puntra kico a sosode. Un punto importante ta si Arubus a haci uzo di su E-pass, un 'soft token' cu ta un medida extra di siguridad pa preveni cu otro haci mal uzo di cuenta bancario di CMB. E otro banconan tambe tin un token pero e ta un aparato cu ta duna un cifra, no un carchi cu cifra y letter fiho manera esun di CMB. Pero ayera Arubus su director ta splica cu e no tabata haci uzo di un token. E tin otro forma pa drenta e computer, sr. Croes ta bisa Bon Dia Aruba.


text:
Ciudad di Mexico
Ciudad di Mexico ta e capital y e stad di mas grandi den Mexico. E ta tambe un di e stadnan di mas pobla y un di e stad mas sushi den mundo. E Aztecanan tawata den Mexico prome cu e yega di e Spañonan y nan a traha Ciudad Mexico. Hernán Cortes, un conkistado, a haya e stad na aña 1521. Awe, 8.5 miyon di hende ta biba den e stad y mas of menos 18 miyon di hende ta biba den Gran Ciudad di Mexico den e areanan urbano.
Su populacion ta 18.1 miyon di hende. E ta un di e stadnan di mas conoci rond mundo, despues di Ciudad Tokyo den Hapon y un tiki mas popula den Mumbai, India.
E stad ta parti den 16 municipio: Álvaro Obregón, Azcapotzalco, Benito Juarez, Coyoacán, Cuajimalpa, Cuauhtémoc, Gustavo A. Madero, Iztacalco, Iztapalapa, Magdalena Contreras, Miguel Hidalgo, Milpa Alta, Tláhuac, Tlalpan, Venustiano Carranza and Xochimilco.
Ciudad di Mexico tawata originalmente traha den e lago, Lago Texcoco, cu ta awo gelek. E ecologia di e luga a cambia asina hopi door di e gelek.
Hopi di nan bestia nativo, manera e Axolotl a muri of ta den peliger.


text:
Kico Dios Ta Pensa di Union Entre Tur Religion?
“Religion ta uni nos of dividi nos?” Esey ta loke e corant The Sydney Morning Herald a puntra su lectornan. Segun e encuesta, e gran mayoria di lector cu a reacciona, esta mas o menos 89 porciento, ta pensa cu religion ta dividi nos.
SINEMBARGO, esnan cu ta partidario di union entre tur religion tin un punto di bista full diferente. E fundador di e organisacion Interfaith Youth Core, Eboo Patel a puntra: “Bisa mi cua religion no ta haya cu compasion ta algo importante ..., no ta interesa den cuida medioambiente ..., no ta interesa den mustra hospitalidad.”
Si, tanto budista, catolico, protestant, hindu, moslim, como hopi otro religion a yega di uni forsa pa combati pobreza, lucha pa derechonan humano y pa prohibi uzo di mina (explosivo dera bou di tera) of hala atencion na problemanan di medioambiente. Varios religion ta bin hunto pa busca manera pa compronde otro mihor y pa comparti nan ideanan cu otro. Nan ta celebra nan union mediante ceremonia cu bela, fiesta, musica, oracion y otro actividadnan.
E religionnan por soluciona nan conflictonan door di uni cu otro? Esaki ta e manera cu Dios kier haci e mundo un mihor luga pa biba?
UNION—A COSTO DI KICO?
Un di e organisacionnan di mas grandi cu ta promove union entre tur religion ta gaba cu e ta activo den 76 pais y cu su miembronan ta representa mas cu 200 religion. Su meta ta “pa promove cooperacion duradero y riba un base diario entre tur e religionnan.” Pero, no ta facil pa logra esey. Por ehempel, segun e fundadornan di e organisacion, nan mester a formula nan statuutnan di tal manera pa no ofende e tantisimo religionnan cu a firma e documento. Dicon? Un motibo ta cu no ta nan tur tabata di acuerdo pa menciona Dios den e documento. Pesey, nan a evita di referi na Dios sea directamente of indirectamente.
Si nan ta laga Dios keda afo, anto ta kico ta e diferencia entre un organisacion di union entre tur religion y un organisacion caritativo? Ta pesey e organisacion di union entre tur religion ya menciona ta bisa cu e no ta un entidad religioso, sino cu e ta un organisacion cu ta promove cooperacion.
TA SUFICIENTE PA RELIGION DJIS PROMOVE BON CALIDAD DEN HENDE?
E Dalai Lama, kende ta un personahe bon conoci pa e echo cu e ta promove union entre tur religion, a bisa: “Tur religion principal basicamente tin e mesun mensahe: pa mustra amor, compasion y pa pordona.” El a bisa tambe: “E cos importante ta cu e cualidadnan aki mester forma parti di nos bida di tur dia.”
Si, ta sumamente importante pa mustra amor, compasion y pa pordona. Hesus a duna nos un siñansa universal cu ta bisa: “Tur loke boso kier pa hende haci cu boso, boso tambe mester haci cu nan.” (Mateo 7:12) Pero esey ta e unico cos cu bo ta spera di e religion berdadero? Esta cu e mester djis promove loke ta bon?
Den tempo di apostel Pablo, tabatin hopi hende cu tabata bisa cu nan ta sirbi Dios. Pero Pablo a bisa tocante nan: “Mi ta duna testimonio cu nan tin celo pa sirbi Dios, ma no segun conocemento exacto.” Kico tabata e problema? Pablo a sigui bisa: “Pasobra como cu nan no sa a base di kico Dios ta considera un hende husto, nan ta trata di demostra na nan manera cu nan ta husto.” (Romanonan 10:2, 3) Como cu nan no tabata sa exactamente kico Dios tabata kier pa nan haci, nan celo—y fe—tabata envano.—Mateo 7:21-23.
LOKE BIJBEL TA BISA TOCANTE UNION ENTRE TUR RELIGION
Hesus a bisa: “Feliz ta esnan pacifico.” (Mateo 5:9) Hesus a anima hende pa no uza violencia y a predica un mensahe di paz na hende di diferente religion. Y e mes tambe a practica loke el a predica. (Mateo 26:52) Esnan cu a acepta su mensahe a bira parti di un hermandad cu ta uni den un laso inkebrantabel di amor. (Colosensenan 3:14) Pero Hesus su meta tabata simplemente pa promove cooperacion entre hende di diferente religion pa asina nan por biba na paz cu otro? Hesus a uni cu otro hende den nan actividadnan religioso?
E lidernan religioso di e secta di e fariseonan y di e saduceonan a persigui Hesus cruelmente y hasta a busca manera pa mat’e. Con el a reacciona? Hesus a bisa su discipelnan: “Laga nan. Ta guia ciego nan ta.” (Mateo 15:14) Pues, Hesus no a promove union religioso cu e tipo di hendenan ey.
Poco tempo despues, un congregacion cristian a keda estableci na Corintio (Grecia). E ciudad ey tabata bon conoci pa su gran variedad di religion y cultura. Con e cristiannan di e ciudad ey mester a comporta nan mes den un ambiente asina? Apostel Pablo a mustra claramente cu nan no mester a participa den adoracion hunto cu otro hende. El a bisa: “Pasobra ki relacion husticia tin cu maldad? Of kico luz tin en comun cu scuridad? Ademas, ki harmonia tin entre Cristo y Belial [of, Satanas]?” Despues el a conseha nan: “Pesey, sali for di meymey di nan, y separa boso.”—2 Corintionan 6:14, 15, 17.
Pues, ta bisto cu Bijbel ta contra di union entre tur religion. Pero kisas bo ta puntra bo mes, ‘ta con anto hende por logra berdadero union?’
CON PA LOGRA BERDADERO UNION?
Mas o menos 15 nacion a uni hunto pa traha e International Space Station, un maraviya di tecnologia cu ta draai rond di planeta Tera. Bo ta kere cu e nacionnan ey lo a logra esey si nan no tabata di acuerdo cu otro encuanto ki diseño of mapa pa uza?
Basicamente, bo por compara esey cu e situacion di organisacionnan den nos tempo cu kier logra union entre tur religion. Aunke nan ta boga pa cooperacion y respet, toch nan no ta di acuerdo cu otro na moda di papia encuanto ki mapa pa uza como base pa nan fe. Como resultado, nan ta mas dividi cu nunca den asunto di doctrina y moralidad.
Bijbel ta contene Dios su normanan, cu ta manera e instruccionnan cu tin riba un mapa. Si nos laga e normanan ey guia nos, nos lo tin un mihor bida. Hende cu ta aplica loke Bijbel ta bisa ta vence prehuicio racial y religioso y ta siña traha hunto den paz y harmonia. Dios a profetisa esey na e siguiente manera: “Lo mi duna e pueblonan lipnan purifica, pa nan tur por invoca e nomber di SEÑOR, pa sirbie den un acuerdo.” (Sofonias 3:9) Na e idioma original “lipnan purifica” ta referi na un idioma puro, esta, Dios su normanan eleva di adoracion. Ta e idioma puro aki ta uni hende.—Isaias 2:2-4.
Testigonan di Jehova ta invita bo cordialmente pa bin bishita nan na un Salon di Reino cerca di bo cas pa bo mes mira e paz y harmonia remarcabel cu ta reina entre nan.—Salmo 133:1.


text:
Oceano Pasifiko
E Oceano Pasifiko ta e divishon oceaniko mas grandi na mundu. E ta ekestendi for di e Arktiko na parti nort te ku e Oceano Sur na parti suit, mará dor di Asia anto Australia na parti west, anto Merka na parti ost.
Na 169.2 mion meter kuadrado kua area, e ta e divishon di e oceano mundial -anto na su luga e hidrosfera- ta kubri ront di 46% di e superfisio di e oceanonan di e planeta anto 30% di e superfisio total. E equator ta divi'e den e Oceano Pasifiko Nort anto e Oceano Pasifiko Sur, ku dos ekepshon: e Islanan di Galapagos anto e Islanan Gilbert, ku aunke nan ta na e ekuator ta wordu pone den e pasifiko sur. E Trencho di Mariana den e parti west di e pasifiko nortt ta e parti di mas profundo den e pasifiko i na mundu, yegando un profundidat di mas ku 10911 meter.


text:
Willemstad
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Willemstad ta e kapital i siudat mas grandi di Kòrsou. E tabata tambe e kapital di Antias Hulandes te ku e disolushon di esaki na oktober 2010. Willemstad ta konta ku un populashon di mas o menos 125.000 habitante. E Bahía di Santa Ana ta dividi Willemstad entre Punda i Otrobanda. For di 1886 e Koningin Emmabrug (e brùg di ponton) ta konektá e dos barionan. Awendia mayoria tráfiko ta pasa riba e Koningin Julianabrug.
Willemstad su arkitektura ta un meskla di varios estilo kolonial hulandes i spañó i esaki a logra buta e siudat riba UNESCO su lista di herensia mundial.
Kontenido
Historia[editá | edit source]
E spañónan a deskubrí Kòrsou na 1499. Nan lo a yega dia 26 di yüli, dia di Santa Ana, lokual lo splika e orígen di Bahía di Santa Ana su nòmber. Nan a disidí di establesé nan mes na aña 1527.
Na 1634, despues di mas ku shen aña bibá riba e isla, e spañónan a pèrdè Kòrsou na e hulandesnan. Nan a yama e parti ost di Sint Annabaai De punt, na Papiamentu Punta, lokual a bira Punda. E aña despues, 1635, nan a traha Fort Amsterdam pa defendé e entrada di e haf natural. E ta e fòrti mas bieu ku West-Indische Compagnie tabata tin. E stat a desaroyá rònt di e fòrti. Na aña 1707 nan a disidí di establesé un bario nobo na e parti west di Sint Annabaai: Otrobanda. Esaki tabata mirá komo e sentro kultural di e stat.
Riba 30 mei 1969, años di tenshon entre gruponan sosial i derechinan limitá di trahadónan a resultá den un wèlga. Despues ku wèlguista nan a tende ku Wilson Godett, lider di sindikato Algemene Haven Unie, a haña bala, nan a sende Heerenstraat na kandela. Hulanda a manda 300 marinier pa restorá orden na Kòrsou.
Ekonomia[editá | edit source]
E haf natural tabata e faktor prinsipal den e desaroyo di Willemstad. Ya den siglo 17, Asiento tabata e sentro di negoshi di katibu. Hende tabata trese katibu di Afrika na Kòrsou pa despues nan bai varios destinashon den Sentro- i Sur Amérika.
Despues di abolishon di sklabitut, e ekonomia di Kòrsou a sufri basta. Hopi hende a emigrá pa otro islanan den Karibe buskando trabou. Hopi di nan a haña trabou riba plantashinan di suku na Cuba. Ta te 1914, aña ku Shell a establesé un refineria nobo den Schottegat, e ekonomia a mehorá. E refineria, mihó konosí komo Isla, a ofrese hopi trabou, pa antianonan ku a emigrá i pa strañeronan di, entre otro, Karibe i Sur Amérika. Den e Segundo Guera Mundial e refineria tabata produsí kerosine pa bombarderonan merikano.
For di añanan 1960 Willemstad su ekonomia a kuminsa depende mas riba turismo.
Deporte[editá | edit source]
Basebol tin un presensia fuerte na Willemstad. Hungado di Major League Baseball Andruw Jones (All-star), Jair Jurrjens (Atlanta Braves pitcher), anto Wladimir Balentien (Cincinnati Reds outfielder) tur ta bini for di Willemstad. Pabao Little League a aparese den sinku Little League World Series, ganando na 2004. Na 2008, un ontro team di Pabao Little League a gana e Junior League World Series, despues ku nan a gana e region Latino Merikano, anto despues ganando e region Asia-Pasifiko anto Mexico su kampionan regional pa bira e kampiomn internashonal, anto despues nan a gana e U.S. champion (West Region), Hilo Merikano/LL Nashonal (Hilo, Hawaii), ku 5-2.


text:
Arte
Arte ta un palabra unda bo ta describi actividad of creacion di e ser humano cu tin importancia p'e mente humano relaciona c'e atraccion di e sentidonan humano. P'esey, arte ta traha ora hende ta expresa nan mes. Cierto arte ta uzabel manera, sculptura traha di comchi di klei pa pone cos den dje. Hopi hende no ta di acuerdo con 'arte' ta wordo defini. Hopi sa bisa cu hende ta obliga pa traha algo di nan creatividad paden.
Arte ta inclui pintamento, pintura, sculptura, fotografia, actuamento, baile, musica, poesia, prosa y teatro.
Kontenido
Sorto di arte[editá | edit source]
- Arte visual/ arte grafico (expresion door di haci imagen y vision): pintamento, pintura, sculptura, filmacion, moda.
- Arte bunita (expresion door di traha algo bunita of apela emocion den dje): poesia, scritura (literatura)
- Arte mecanico (expresion door di construi obheto of structura): arkitectura
Definishon di arte[editá | edit source]
Ta bisa cu arte ta un producto of articulo cu ta haci e intencion pa stimula e sentidonan humano, manera e mente humano y tambe spirito. Un trabou di arte ta normalmente husga door con hopi ta impresiona hende, e cantidad di hende cu por relata cu ne y con hopi hende ta apreci'e. E prome y mas amplio sentido di arte kemen 'aregla' of 'haci'. Den e sentido aki, arte ta crea ora un hende ta haci cos haya den mundo y ta diseñ'e nobo of form'e of ta crea colo hunto cu otro den un cuadro pa haci un imagen of simplemente pa haci un diseño bunita of un diseño interesante.
Arte tambe por wordo crea door di expresiona un emocion. E artista por sinti cierto emocion y ta sinti cu no tin otro manera pa expres'e door di crea algo significante p'e. Eingelijk mayoria di e creacion artistico ta pa e artista mes na luga pa e publico. Aunke si e publico ta conecta c'e emocion tambe, or'ey e obra di arte ta bira publicamente exito.
Historia di arte[editá | edit source]
Tin sculptura, pintura di cueba, pintura di piedra y petroglifo di e era Upper Paleolithic over di 35.000 aña atras. Tur e gran civilacion bieu manera Antiguo Egipto, India, China, Grecia, Roma of Arabia a wordo haya trabou di arte y style di arte. Den middeleewen mayoria di arte a bin di Europa cu mustra historia biblico den pintura, glas getint y mosaico tegel y di muraya. Esun di arte Islamico tawata diseño geometrico, caligrafia islamico y arkitectura. Na India y Tibet tawata pintura di sculptura, baile y pintura religioso. Na China arte tawata inclui jade carving, bronzework, ceramica, poesia, caligrafia, muziek, pintura, teatro y ficcion. Tin masha style di Chines artistico cu ta wordo nombra despues di tuma mando. Na Europa despues di middeleewen a bin Renaissance cu kiermen 'bolbe nace'. Hende a redescubri ciencia y arte cu tawata permiti pa pinta tema basta cu no tawata tema religioso. Hende manera Michelangelo y Leonardo da Vinci a pinta pintura religioso y tambe por a pinta mitologico. E artistanan aki tambe a inventa e linear perspectief, na unda cos di un distancia por wak chikito mientras cu cos di cerca ta grandi. Esaki tawata nobo, paso e hendenan di middeleewen tawata pint'e cerca y nan tawata overlap nan na otro. Na final di 1800, artista di Europa a crea pintura di modernidad manera clasicismo, romanticismo, realismo, y impresionismo. Den siglo 20 tawata inclui expresionismo, fauvismo, cubismo, dadaismo, surrealismo, y minimalismo.
Rol di arte[editá | edit source]
Den cierto comunidad, hende ta kere cu arte ta pa hende cu a hacie, manera Indigenous Aboriginal Australian Art. Nan ta kere cu e hende mes a pone nan mesun 'talento' den dje. Den punto di bista aki, arte ta propiedad di e artista. Den otro comunidad, hende ta kere cu arte no ta pa hende. Nan ta pensa cu nan a pone nan capital social den e atrista y e obra di artista. Den e punto di bista aki, e comunidad ta un colectivo cu a traha arte door di e artista.
Funcion di arte[editá | edit source]
- Funcion cognitivo
Trabou di arte ta laga nos sa over di kico e autor sa y tambe over di kico rond di e cos tawata.
- Funcion estetico
Trabou di arte ta mas of menos harmonico y ta trece placer, un sensacion di beyesa.
- Funcion pronostico
Tin artista cu ta pinta loke nan ta mira pa futuro y tin di nan tin rason.
- Funcion recreacion
Arte ta pone nos pensa riba dje; no over di realidad, anos tin e resto
- Funcion di balor
Kico e artista a duna balor? Ki obheto e tawata gusta/no tawata gusta den e actividad humano. En general ta mustra masha cla mes cu bo por wak e den e obra di e artista.


text:
NIVRA
NIVRA ta abreviashon di Koninklijk Nederlands Instituut van Registeraccountants, kual ta un organisashon profeshonal instituí pa lei den Reino Hulandes di Registerakountentnan. E tin mas ku 14.000 miembro ku ta traha komo akountent independiente, serka gobièrnu òf den komersio òf komo eksperto finansiero pa un kompania.
NIVRA a wòrdu fundá pa promové, regulá, hisa i garantisá e kalidat di ouditoria i presentashon di relato finansiero ku ta wòrdu ehekutá dor di su miembronan na bienestar di komunidat. Esaki por sosodé solamente si e integridat, ophetividat i ekspertisio di e profeshon akountent ta garantisá. E interesnan di komunidat i di esnan ku ta ehersé e funshon aki ta den e kaso aki idéntiko.
NIVRA a wòrdu fundá pa promové, regulá, hisa i garantisá e kalidat di ouditoria i presentashon di relato finansiero ku ta wòrdu ehekutá dor di su miembronan na bienestar di komunidat. Esaki por sosodé solamente si e integridat, ophetividat i ekspertisio di e profeshon akountent ta garantisá. E interesnan di komunidat i di esnan ku ta ehersé e funshon aki ta den e kaso aki idéntiko.
This is an excerpt from the article NIVRA from the Wikipedia free encyclopedia. A list of authors is available at Wikipedia.
Other languages


text:
Islam
Islam (arabe:الإسلام al-’islām,) ta e religion monoteístiko artikula dor di e Qur’an, un teksto religioso konsidera dor di su atherentenan pa ta e palabra di Dios, anto dor di e siñamentunan anto ehèmpelnan normativo di Muhammad, e profeta di Allah. E palabra Arabiko 'Islam' ta kuminsá ku ; salaam (سلام) ku kemen 'Pas'. I e palabra 'Islam' kemen submishon na Dios. Un atherente di Islam ta wòrdu yamá un musulmán òf mòslim.
Mòslimnan ta kere ku Dios (Allah) ta unu i inkomparabel anto ku e nifikashon di bida ta pa alabá Dios. Nan ta mira nan religion komo e version kompletá di un fe primodial monoteístiko revelá na varios luga i tempu promé, inkluiendo e profetanan di Abraham, Moses anto Hesus. Praktikanan religioso ta inklui e sinku pilarnan di Islam, ku ta e sinku aktonan obligatorio di alabansa. E lei islámiko (Arabic: شريعة Šarīʿah) ta toka riba virtualmente tur aspekto di bida i sosiedat, enkompasando tur kos di bankonan te ku guera pa bienestat anto e medio ambiente.
E mayoria di mòslimnan ta hòr na un di e dos denominashonan, e Sunni of Shi'a. Mas o menos 13% di tur mòslimnan ta biba na Indonesia, e pais musulman di mas grandi na mundu. 20% ta biba den Medio Oriente 2% na Asia Sentral, 4% den e paisnan otro di asia, anto 15% na Afrika sub-saháriko. Komunidatnan basta grandi tambe ta biba na China anto Rusia, anto partinan di Karibe. Komunidat di konvertidonan i imigrantenan tambe ta wòrdu haña na kasi tur parti di mundu. Ku mas ku 15.7 bion mòslim formado mas ku 23% di poblashon di mundu, Islam ta e religion di dos mas grandi na mundu anto segun sierto fuentenan e religion mas lihe kresiendo na mundu.
Mòslimnan ta kere ku Dios (Allah) ta unu i inkomparabel anto ku e nifikashon di bida ta pa alabá Dios. Nan ta mira nan religion komo e version kompletá di un fe primodial monoteístiko revelá na varios luga i tempu promé, inkluiendo e profetanan di Abraham, Moses anto Hesus. Praktikanan religioso ta inklui e sinku pilarnan di Islam, ku ta e sinku aktonan obligatorio di alabansa. E lei islámiko (Arabic: شريعة Šarīʿah) ta toka riba virtualmente tur aspekto di bida i sosiedat, enkompasando tur kos di bankonan te ku guera pa bienestat anto e medio ambiente.
E mayoria di mòslimnan ta hòr na un di e dos denominashonan, e Sunni of Shi'a. Mas o menos 13% di tur mòslimnan ta biba na Indonesia, e pais musulman di mas grandi na mundu. 20% ta biba den Medio Oriente 2% na Asia Sentral, 4% den e paisnan otro di asia, anto 15% na Afrika sub-saháriko. Komunidatnan basta grandi tambe ta biba na China anto Rusia, anto partinan di Karibe. Komunidat di konvertidonan i imigrantenan tambe ta wòrdu haña na kasi tur parti di mundu. Ku mas ku 15.7 bion mòslim formado mas ku 23% di poblashon di mundu, Islam ta e religion di dos mas grandi na mundu anto segun sierto fuentenan e religion mas lihe kresiendo na mundu.
This is an excerpt from the article Islam from the Wikipedia free encyclopedia. A list of authors is available at Wikipedia.


text:
Hunta di Maneho
E Hunta di Maneho òf Gerensia (Hulandes: Raad van Bestuur Ingles: Board òf Directors) ta e órgano ku ta manehá un kompania òf un instituto. E gerensia ta enkargá ku e maneho diario di e kompania i tin ku duna kuenta i rason na e Hunta di Komisario òf na e Akshonistanan direktamente. E Hunta di Maneho por ta konsistí di un òf mas persona ku ta wòrdu skohé pa e Akshonistanan huntu ku e komisarionan.
E responsabilidat final di lokual ta sosodé den e kompania ta kai riba e gerensia. E gerente ta esun ku tin ku sali pa e kompania; tin ku duna kara. Normalmente ora ta trata di un sosiedat anónimo e gerente no por wòrdu pone personalmente responsabel; esaki ta bira e kaso ora ta trata di mal maneho i no kumplimentu ku normanan di bon gobernashon.
E tareanan típiko di un gerensia ta entre otro:[editá | edit source]
- Manehá e kompania dor di tomo di desishon;
- Kumpli ku e vishon i e metanan di e kompania;
- Selektá, apuntá, duna soporte i revisá e trabou di e supalternonan;
- Aprobá i kumpli ku e presupuesto anual.
E funshon nan den un Hunta di Maneho por ta entre otro:[editá | edit source]
- Presidente di e Hunta
- Direktor Ehekutivo
- Direktor Finansiero
- Direktor Operashonal
- Direktor Tékniko
- Direktor Komersial
- Direktor General
- Sekretario Ehekutivo


text:
Ahedres
Notisia Nobo:
- Karta habri pa Minister Whiteman – Preparashon en konekshon ku ebola. »
- Eksitoso dia ku firmamentu di protokòl entre Minister di Enseñansa, Siensia, Kultura i Deporte Sra Irene Dick i tur Direktiva di Skol na Kòrsou. »
- Simposio Universidat di Kòrsou. »
- Intento di ladronisia ku violensia na Seri Kandela. »
- Studiantenan di MIL a bishita UoC. »
- VENEZUELA SU PREFERENSHA KOMO PARTNER DEN REFINERIA ISLA TA PETRO-CHINA. »
- HENDE. »
- Curaçao IFFR su aktividatnan a start. »
- YOUTH SAILING CURAÇAO (YSCO) a regresá ku hopi premio for di BONAIRE REGATTA 2014 »
- Yegada di nos selekshon despues di a partisipá na e CFU Men’s Caribbean Cup Tournament na Guadeloupe »
- WILLEMSTAD- Refineria Isla ku aña pasá a koperá ku e selebrashon pa nos “60+nan” di deporte kontinuá, e aña aki tambe lo spònser e aktividat aki ku ya a bira un tradishon pa spesialmente nos eks deportistanan. Funda...
- LONDRES - Un alto funshonario di Komité Olímpiko Internashonal a bisa ku e organismo aki ta hopi desapuntá i rabia ku Rusia pa e introdukshon di un legislashon anti homoseksual, promé ku e weganan di invierno di Sochi. C.K. W...
- WILLEMSTAD – Djabièrnè último a tuma luga e akto ofisial di entrega di diploma pa algun kursista ku a partisipá den e kurso "Advanced Sport Management Course". E kurso aki ta kai bou di e movementu Olímpiko internashonal. K...
- WILLEMSTAD – E Atleta Chade Nersicio (Natashon), djasabra 10 di ougustus, a keda premiá komo “Deportista di Luna” di luna Yüli 2013 di parti di un komishon konsistiendo di periodista- i reporteronan deportivo di medionan d...
- WILLEMSTAD – Awe djasabra 10 di Ougùstùs ta tuma luga e ya tradishonal premiashon deportista di luna. Manera semper ta keda spliká, na momentu ku a inisiá ku e proyekto aki, e premio aki mester sirbi komo un estímulo, ...
- WILLEMSTAD – Deportivo360 tabata presente awe dia 8 di ougùstùs na playa di Sonesta Beach pa un marcha silensio ku a keda organisa pa Direktiva di Road Runners Club Kòrsou (RRCK) pa rindi tributo na e 3 víktimanan di e aksi...
- WILLEMSTAD- Den e dianan ku a pasa Fundashon Sedreko tabata hopi den publisidat. Relashoná ku esei direktor interino di Fundashon Sedreko Sr. Oswin-José Cijntje kier trese aklarashon di lokualnan a bin padilanti e último dianan...
- WILLEMSTAD - Komishon Deportista di Luna riba djasabra 03 di ougùstùs 2013, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa ...
- WILLEMSTAD- Djaweps promé di ougùstùs 2013 a kumpli 25 aña ku e eks sòftbolista estrea Soraida Juliana a drenta servisio di Fundashon Sedreko. Tabata despues di un tremendo i eksitoso kampeonato di sòftbòl Centro Americano ...
- WILLEMSTAD - Pa di tantísimo biaha Deportivo360 ta tuma nota ku otro Medianan ta baha Imágen i/of Potrètnan di e website di Deportivo360 i usa esaki komo artíkulo of propiedat propio. Nos a siña semper ku ora bo hasi uso d...


text:
RIO DE JANEIRO — E hungadó Neymar di Brasil lo no hunga mas den Mundial 2014. El a haña un sla serio na su lomba despues di un entrada violento
Tag "futbòl"
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
- Selekshon nashonal di vòlibòl den partido di fogeo awe nochi den SDK »
- UoC legt probleem collegegelden uit »
- Trahadónan di Fundashon Sedreko lo no sera nan boka mas »
BRAZIL - Mundial di futbòl ta den ful suin i ya e selekshonnan di futbòl ku ta den e lucha pa e titulo mundial a bira ménos. Ku e resultadonan
KRALENDIJK – Djárason 11 di yüni den Stadion Antonio Trenidad tabatin kontinuashon di e promé buèlta kampionato di Federashon di Futbòl Boneriano ‘F.F.B. 2014, dediká na Aubrey ‘Obs’ Sealy, ku
WILLEMSTAD – Ingemar ‘Inchi’ Pieternella ta e tékniko enkargá ku e selekshon nashonal di futbòl di Kòrsou. ‘Inchi’ ta dirigí
ORANJESTAD – Selekshon di futbòl di Aruba, no ta logra nan pase pa e siguiente buèlta di Caribbean Cup 2014.
MONTSERRAT – E selekshon di futbòl di Boneiru a logra nan klasifikashon pa e torneo di futbòl Caribbean Cup 2014.
HULANDA – E futbolista yu di korsou Jurgen Locadia a keda invita pa forma parti di e prome sekshonan di
KRALENDIJK – Ayera djadumingu 27 di aprel den Stadion Antonio Trenidat na Rincon tabatin apertura di kampionato 2014 di Federashon
WILLEMSTAD – Kampionato di futbòl lokal su divishon di honor, Liga MCB, a kontinuá ku e di dos enkuentro programa


text:
BRAZIL - Mundial di futbòl ta den ful suin i ya e selekshonnan di futbòl ku ta den e lucha pa e titulo mundial a bira ménos. Ku e resultadonan
Deporte Internashonal
BRAZIL – E promé wega di ayera djaluna 16 yüni 2014, bálido pa e kampionato mundial di futbòl ku ta hungando na Brazil, a bai entre e selekshonnan di Alemania i
BRAZIL - E selekshonnan di futbòl ku ya a mira akshon a yega na 44 gol den e promé 14 weganan ku a hunga den e kampionato mundial di futbòl Brazil
WILLEMSTAD – E pelotero yu di Kòrsou Hainley Statia ku ta militá den e ekipo Huntsville Stars di e organisashon di Milwaukee
SAO PAOLO -Awe ta e gran dia kaminda bala lo kuminsa lora na Brazil durante di e kampionato mundial di
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera i
RIO DE JANEIRO – E kampionato mundial di futbòl, organisá pa FIFA, Brazil 2014, ta ranka sali djaweps awó, dia
ORANJESTAD – Selekshon di futbòl di Aruba, no ta logra nan pase pa e siguiente buèlta di Caribbean Cup 2014.


text:
Nos Reunionnan di Kongregashon
Haña informashon tokante nos reunionnan. Buska un lugá di reunion serka di bo.
Kiko Ta Tuma Lugá na Nos Reunionnan?
Testigunan di Yehova ta tene reunionnan di adorashon dos bes pa siman. (Hebreonan 10:24, 25) Na e reunionnan ei, ku ta habrí pa públiko, nos ta analisá loke Beibel ta bisa i kon nos por apliká su siñansanan den nos bida.
Mayoria di nos reunionnan ta inkluí partisipashon di e presentenan, manera ta tuma lugá den un klas. E reunionnan ta kuminsá i kaba ku kantika i orashon.
Bo no mester ta un Testigu di Yehova pa asistí na nos reunionnan. Nos ta invitá tur hende. Entrada ta grátis. No ta pasa kolèkt.
Konmemorashon di e Morto di Hesus
Un biaha pa aña na míles di sitio rònt mundu, nos ta konmemorá e morto di Hesus. Nos ta hasi esei pasobra el a manda su siguidónan: “
Sigui hasi esaki na mi memoria.” (Lukas 22:19) E siguiente konmemorashon lo ta djaluna 14 di aprel 2014. Nos ta invitá bo pa djòin nos pa e okashon spesial akí. E reunion akí, meskos ku tur nos otro reunionnan, ta habrí pa públiko. Entrada ta grátis i nunka no ta pasa kolèkt.


text:
Archivo di December, 2013
ORANJESTAD (AAN): Den un esfuerso pa sigura cu rebendedonan di clapchi ta cumpli cu reglanan di siguridad pa nan clientenan y pa nan mes, e comision di clapchi cu ta consisti di Polis, DOW, Brandweer y DTI a sali hunto pa controla e mas o menos 80 puntonan di benta y a entrega multa y tuma varios clapchi den beslag.
ORANJESTAD (AAN) – Matutino DIARIO a acerca señor Rubin Ponson, experto den explosivo den servicio di DOW y ademas, miembro di e Comision di Vuurwerk, relaciona cu e control di benta di clapchi.
Señor Ponson a menciona cu tur e dianan aki e miembronan di e comision ta haci nan parti den e control pa wak cu tur esnan cu ta bende clapchi cumpli cu tur e reglanan vigente.
Den termino general e comision ta satisfecho cu locual nan ta mirando y mayoria di bendedor ta cumpliendo cu e reglanan, aunke aki aya semper por haya algo chikito, pero e bendedornan ta dispuesto pa drecha esaki mesora y pone e lugar na orden.
Debi na mal informacion cu ta circula:
ORANJESTAD (AAN) – Fraccion di AVP a yama su ultimo conferencia di prensa, pa loke ta concerni aña 2013.
Parlamentario Melvin Tromp a hiba palabra, y a referi na e ley di aumento gradual di edad di pension di behez (fondo AOV), cu a wordo aproba mas of menos un siman y mey pasa.
Parlamentario Tromp a subraya cu ainda tin hende cu no ta compronde e ley aki, specialmente e variacion di edad pa esnan cu ta bin na remarca pa cobra e pension.
Algun persona ta reclama cu nan ta yegando edad di sesenta y cu ta bisa cu awor nan tin warda te nan 65 aña pa haya nan pension, locual no ta berdad.
Xander Bogaerts:
ORANJESTAD (AAN): Matutino DIARIO tur aña ta nomina dos persona cu a destaca den e aña cu ta termina. Pa aña 2013 a saca Woman of the Year, Sarah-Quita Offringa y Man of the Year ta Xander Bogaerts.
Den e ocasion aki pa ricibi su Distincion, e deportista no a alcanza pa yega na su compromiso y ta pidi disculpa pa cu esaki , pero cu ta sumamente contento cu el a worde nomina como Man of the Year di aña 2013.
Xander ta gradici famia Mansur y ta un honor di por a ricibi e premio importante aki y ta desea pa hopi hoben di Aruba por sigui su pasonan y di Sarah-Quita tambe.
Anuncio di Minister drs. Paul Croes
ORANJESTAD (AAN): Minister di Asuntonan Social, Hubentud y Labor ta anuncia, despues di a scucha Conseho Social Economico (SER), cu e factor di e limite di salario pa aplicacion di Ordenansa Laboral 2013 lo keda manteni na 2 entrante dia 1 di januari 2014.
E decision aki a worde formalisa pa medio di un Decreto Ministerial dia 30 di december 2013.
Otro record a worde estableci pa turismo den November
ORANJESTAD (AAN): Cu hopi satisfaccion, Aruba Tourism Authority ta informa cu luna di november 2013 Aruba a ricibi un record di 88.296 bishitante, 20.60% mas, compara cu november 2012. Esaki den cifranan absoluto ta un diferencia di 15.084 mas bishitante compara cu e luna di aña pasa (total november 2012: 73.212 bishitante).
E aumento den turismo aki ta principalmente for di e mercadonan di Merca y Venezuela. E total di turismo cu a yega Aruba for di januari 2013 te cu november 2013 ta 878.966. Esaki ta 65.103 turista mas cu aña pasa, un aumento di 7.99%.
NOVEMBER y mercado di Norte America:
E pais principal pa cu turismo pa Aruba, esta Estados Unidos, a crece cu 10.86% compara cu november di aña pasa. For di Estados Unidos, un total di 46.117 persona a bishita nos cual tabata 41.598 na november 2012.
ORANJESTAD(AAN): Ministerio Publico a duna ok pa cuminsa e weekend cu listramento preventivo den cierto areanan.
Na Oranjestad e agentenan si a haci bon uso di e bendicion cu minister publico a duna. Den cierto area constantemente ta mira e caranan straño of conoci ta actua sospechoso. A base di esey polisnan tin nan tarea pa actua y garantiza e seguridad necesario.
Den Rancho tabata tin un listramento basta pisa. A para auto cu tur ora ta para den area di Circle K den forma sospechoso. Pa 2or di marduga ainda e mama na stuur tabata core tras di su casa of su compañe di bida y hunto cune e yiunan menor di edad.
ORANJESTAD (AAN): Departamento di DIP kier a participa na pueblo cu dialuna dia 30 di december 2013 a tuma lugar e seyamento di e buzonan pa kavelnan di Carnaval pa loke trata Carnaval 60 den presencia di Notario Suplente mr. Th. (Ted) Johnson y ing. Isabel Dammers-Alves, cu ta e departamento cu ta encarga cu otorgamento di kavelnan pa nos carnaval.
DIP kier a recorda publico carnavalesco cu nan por cumpra su peticionnan pa kavel na DIP entrante dialuna 6 di januari 2014 te cu diabierna 10 di januari 2014 di 8:00 a.m. pa 12:00 p.m. y di 1:00 p.m. pa 3:30 p.m. y lo tin buzon pa entrega y deposita e peticionnan.
Compara cu 2012 cu laboratorio a registra 500 caso, na 2013 solamente a confirma 99
ORANJESTAD (AAN) – E casonan di dengue pa loke ta trata aña 2013, tabata minimal compara cu añanan anterior. Asina dr. Wilmer Salazar di Management Team di Salubridad Publico, a duna di conoce den entrevista cu Matutino DIARIO.
Dr. Salazar a señala cu e casonan confirma pa Laboratorio durante aña 2013 tabata un total di 99, mientras cu na 2012 tabata tin casi 500 caso tambe confirma pa Laboratorio.
Esaki ta mustra cu e aña aki tabata tin un reduccion substancial di casonan di dengue na Aruba, y esaki ta debi na e accionnan cu tabata tin y cu pueblo a coopera y evita di mantene criaderonan di sangura, ademas e factornan climatologico cu a contribui den sentido cu awaceronan no a cay manera den añanan anterior.
ORANJESTAD (AAN): E compania Setar NV a termina 2013 hopi contento y satisfecho pasobra ademas cu 2013 ta e aña den cual Setar a celebra e hecho di ta existi 10 aña como NV Setar a tene mas promocionan cu normal, por ehempel tur luna a ofrece tarifa di 10 cen pa yama Setar pa Setar en conexion cu 10 aña como NV. Tur luna tambe a rifa diferente premionan entre tur e clientenan, entre otro pa esnan cu paga prome cu e ultimo fecha di pago, tambe tur luna un cliente a gana un telefon celular smartphone di diferente marca.
Setar NV a habri 2013 cu Afl.10.000 na premio cu a rifa entre tur cliente di tur servicio y a termina cu premio cash di 50.000 Florin cu ta rifa entre tur cliente y den cual 5 cliente di Setar a gana cada un e suma di 10.000 Florin. Henter aña tabatin promocionnan y actividadnan special den cual hobennan y tambe clientenan en general a participa aden. E servicio di Cable Digital a hiba 2 persona bay wak peleanan di Wrestle Mania.
E ley nobo ‘Ordenansa nacional impuesto special riba auto y motorcycle di huur’ lo drenta na vigor dia 1 di januari 2014
ORANJESTAD (AAN): Entrante 1 di januari 2014, e ley nobo ‘Ordenansa nacional impuesto special riba auto y motorcycle di huur’ (BBVAM) lo drenta na vigor. E ley ta encera cu ta cobra impuesto riba tur auto- y motorcycle di huur. E clientenan di BBVAM ta e concesionarionan (vergunninghouders) cu ta huur auto- y motorcycle (Car Rentals, Motorcycle Rentals), ta esnan cu tin cu paga e impuesto nobo aki.
Ta cobra e impuesto special riba auto- y motorcycle di huur (BBVAM) riba e cantidad di auto- y motorcyle di huur cu e concesionario tin riba e prome dia di e periodo di declaracion (aangiftetijdvak). E periodo di declaracion ta un kwartaal y e prome dia di un kwartaal ta: 1 di januari, 1 di april, 1 di juli y 1 di oktober.
ORANJESTAD(AAN): Pa Cas di Luz ta un honor di ta e sede di e di 35 aña di Conteo di Fin di Aña cu Roberto A Geerman Diamars December 31 cuminsando for di 6pm lo tin e conteo final di 2013 cu entretenimento musical di Spectrum Sound bow direccion di Carlos Peterson.
Pa 7:00 pm e agrupacion musical TST Band lo toca te cu 10pm y For di eynan Roberto lo conta “live” manera e so por e ultimo oranan, minuutnan y secondenan di 2013 y habri 2014 cu Dande. Despues di tiro Mike’s Disco y Le Groove lo pone ambiente pa habri aña nobo den un ambiente di fiesta.
Tur hende cu yega entre 7pm y 11 pm por participa pa gana pasashi cu Insel Air y tambe 10 caha di cervez Balashi. E programa mes di Conteo di Fin di Aña cu Roberto lo cuminsa ya caba for di 9 or di mainta na GFM 99.9.
Aki dos aña na Israel:
ORANJESTAD (AAN) – Den noticia internacional via agencia Efe, por a tuma nota di un informacion cu ta un speranza grandi riba su mes, pa personanan ciego.
Pensa riba recuperacion di bista cerca personanan ciego te awor tabata mustra un imposibilidad, sinembargo un compania cientifico di Israel, lo por comberti den realidad cu pacientnan cu ta sufri di ceguera door di deterioro di retina, por recobra nan vision.
Ta trata di un dispositivo masha chikito (di grandura di un pipita di aroz), cu ta bay reemplaza e funcion di e retina captando e señalnan visual manera un camera, pa despues nan bira señalnan electrico cu ta stimula e neuronanan pa crea e imagennan den e cerebro.
Tempo ta pasa asina lige y ya caba nos ta casi den cambio di aña cu tur expectativa cu semper e ta trece.
Na casi tur pais na mundo e festividad di un aña nobo y su celebracion ta algo unico, pa hopi hende hasta e ta bira emocional cu recuerdonan nostalgico.
Na cabamento di e aña aki por bisa cu Aruba ta briya cu tur su buniteza y sigur ta bon pa gradici tur cu a pone di nan banda pa nos isla luci asina bunita.
Sigur cu tur e creatividad cu mannan na obra a pone den casi tur skina di nos dushi isla ta duna un ambiente hopi alegre y ta contagia casi tur hende.
Director di John Wesley College
ORANJESTAD (AAN): Director di John Wesley College, Pierre J. Beaujon, a duna su reaccion riba loke a sali publica recien.
“Na prome luga, ami como directeur nobo di John Wesley College, ta haci uso di e momento aki pa distancia mi foi di e articulo cu a sali dia 21 di december ultimo. Mi a keda sorprendi di lesa e relato ey y el a duel mi cu esun cu a skirbi e carta aki ta haya cu e por skirbi den nomber di tur e docente nan, sin consulta cu e directeur nan di e scol nan di SPCOA prome.”
“Alavez mi kier a haci uso di e ocasion aki tambe pa desea pueblo di Aruba en general y nos alumnonan, nan mayornan, nos oudercommissie, nos maestro nan y otro empleadonan di John Wesley College en particular un feliz aña nobo. Cu Señor Dios por drama Su bendicion riba nos isla y asina haci e aña 2014 prospero pa nos…!


text:
WILLEMSTAD – Jemyma Betrian ta na Kòrsou i ta preparando su mes huntu ku su coach Mike Polanen pa defendé su titulo kontra Christi Brereton di Inglatera. Esaki lo tuma
Arte Marsial
HARBIN/China – Jemyma ‘The Golden Girl’ Betrian un biaha mas a destaka na China i ta logra e titulo ‘WLF woman kickboxing world champion.’ Tabata durante di djadumingu 30 di mart
HARBIN/China – Pa promé bia Jemyma Betrian ta bai ta den un kampionato ku 4 dama, i mester bringa 2 bia den un anochi tras di otro pa e titulo
WILLEMSTAD – Nos deportistanan ta keda saka kara di Korsou i promove nos dushi isla Korsou den kua sea e
WILLEMSTAD – Djarason 19 di febrüari, Promé Minister Sr. Ivar Asjes a hasi un bishita na e sala di Weight
WILLEMSTAD – CuKarBo (Curaçao Karate Bond) djasabra último tabatin un eksitoso torneo stimulans di karate. E aktividat aki ku a
CALIFORNIA/Merka – E ‘Kickboxer’ yu di Kòrsou Jemyma Betrian, Kampion mundial Bantamweight WBC di Muay Thai, awe lo bringa den e
NEW YORK/Merka – Awor si ta basta. E bòksdó Victor Ortiz ayera nochi lat a sufri un nòkout fulminante na
NEW YORK/Merka – E bòksdó estadounidense Floyd Mayweather a pusta no menos ku 10. 4 mion di dòler na fabor


text:
Muraya di Berlin
Muraya di Berlin (Aleman: Berliner Mauer) a separa e stad di Berlin na Alemania pa 1961 te 1989. A separa e parti west y e parti oost. Pa hopi hende e Muraya di Berlin ta un simbolo di Guera Friu. E Muraya di Berlin a wordo tumba abou dia 9 di november 1989[1]. E tawata 168 km di largura (104 miya).[2] Nan a trah'e pa hende no huy pa e parti oost di Berlin.
Aleman despues di Di Dos Guera Mundial[editá | edit source]
Despues cu II Guera Mundial a caba, Alemania a wordo parti den 4 zona y tambe e capital Berlin, un zona pa cada un p'e Aliadonan: Francia, Gran Britania, Estados Unidos y Union Sovietico[3]. Na mei 1949 e zona Francia, zona Gran Britania y zona Estados Unidos a bond hunto pa forma West-Alemania (Republica Federal di Alemania, Bundesrepublik Deutschland, BRD). E zona Siovetico a bira Oost-Alemania den vengansa p'e potencia occidental partimento di Alemania. Oost-Alemania (Republica Democratico Aleman Deutsche Demokratische Republik, DDR)a lanta dia 7 di october 1949.[4]
Austria tambe a wordo parti den 4 zona. Na 1955 un tratado, Tratado di Stad Austriatico, a wordo firma. E tratado a bisa cu e aliadonan meste a bay laga Austria. Den cambio, e gobierno di Austria a promete cierto cos, manera no forma un union teritorial cu Alemania, reconociendo e mayoria entre e otronan. Ful Europa a wordo separa den zona di Union Sovietico parti oost y e otro zona di Estados Unidos parti west[5] . E separamento di Europa, Alemania y specialmente Berlin den dos blok politica cu tawata parti di Guera Friu entre Estados Unidos y e paisnan occidental den un banda y Union Sovietico y su aliadonan den otro banda. E Forsa Aliado a split despues di su enemigo comun, Alemania Nazi, (cu tawata dirigi pa e dictator Adolf Hitler) cu a wordo derota den mei 1945.
Fuente[editá | edit source]
- ↑ article of the TIME
- ↑ Berlin illustrated Newspaper of 3rd October 1990 (special edition), p. 113
- ↑ Germany after the Second World War, the occupied zones of Germany
- ↑ The foundation of the GDR
- ↑ The beginning of the bipolarity of Europe


text:
KRALENDIJK/Boneiru – Polis últimamente a registrá diferente kaso di bringamentu na lokalidatnan públiko i tambe tabatin diferente kaso di violensia doméstiko ku a registrá. Notabel durante di e dianan tras
Reino Hulandes
KRALENDIJK/Boneiru - Polisnan a detené shofùr di un vehíkulo despues ku e tabata pone ‘fever’ i ora e kier a kore bai laga polis, el a dal den muraya di un
DEN HAAG – Minister di Desaroyo Sosial, Labor i Bienestar di Kòrsou, sra. Jeanne-Marie Francisca ta hasiendo un bishita di trabou na Ulanda. Den e kuadro aki resientemente sra. Francisca a
ORANJESTAD/Aruba - Un shofùr kende tabata bou di su awa a okashoná un aksidente riba Pastoor Hendrickstraat. E hòmber a pasa
ORANJESTAD – E chinesnan doño di Pacifico Paradera tabata víktima na man di atrakadónan ku a sorprendé nan ora ku
ORANJESTAD/Aruba – Un kriatura koriendo baiskel di forma iresponsabel a dal den un vehíkulo, lagando shofùr dje vehíkulo ku hopi
PHILIPSBURG/St. Maarten – Curtis Heyliger, yu hòmber di lider di United People’s Party (UP) Theo Heyliger a fayesé djarason lastu
KRALENDIJK/Boneiru – Un biaha mas polis na Boneiru a registrá diferente kaso di ladronisia, di entre otro baiskel, outo i
BAARN/Hulanda – Hendenan di koló ta sufri mas di preshon haltu i mayoria biaha ku konsekuenshanan mortal. Un investigashon nobo ta ilustrá ku


text:
WILLEMSTAD – E weganan bálido pa playoff Kaya 6 den Curfutsal 2014, ta ranka sali djaweps awó, dia 12 di yüni 2014.
E kampionato regular mes a kaba djasabra último i awor e 6 timnan mas ariba lo bai kompetí, buskando e 4 nan ku ta bai playoff semifinal. E prome partidonan di Kaya 6 lo hunga djaweps awó den Sala Errol Rooi, na SDK.
Despues di e promé wega di mundial Brazil 2014, den oranan di anochi kos ta kayente den e sala di deporte di SDK, unda pa 8′or e promé wega di playoff lo bai entre e timnan number 1 i 2, ku ta netamente e timnan kampion i supkampion di aña pasá.
San Lucas lo topa ku The Warriors.


text:
WILLEMSTAD – E landado Chade Nercisio (Natashon), djasabra 10 di mei, a keda premiá komo “Deportista di Luna” di luna aprel 2014 di parti di un komishon konsistiendo di periodista- i reporteronan deportivo di medionan di komunikashon sosial.
Chade ta un hóben di 13 aña ku ta studia na Radulphus College i ta miembro di e ekipo Curacao Sharks Aquatics. Tabata durante di e Carfita Swimming Championship, ku a tuma lugá den luna di aprel na Aruba, ku Chade Nercisio, aparte di a logra kibra 4 rèkòrt di Carifta, a kibra alabes 6 rèkòrt nashonal. Chade a logra di bin kas ku 5 medaya di oro. Chade a logra tambe di bin kas ku e trofeo di Fina Highest Points.
Pa e motibunan ya menshoná, Chade Nersicio a keda skohe komo deportista di luna aprel 2014. Ademas di e landado Chade Nercisio, tambe a premia e dos otro nominadonan, Ekipo femenino Stakamahakchi (Vòlibòl) i Kevin Philbert (Atletismo). Tur tres nominado a risibí un sertifikado den leshi, opsekio di Fundacion Social Petroindustrial i Diorca NV. E tres nominadonan a risibí un bunita medaya di Salas Sport Shop.
Otro premionan pa e ganadó: Un kaha di PowerAde opsekio di Coca Cola, giftcheque di Fl. 150,– di Changes pro Sport, giftcheque di Fl. 100,– di CSOF, 100 florin opsekio di Sr. Lilo Sulvaran, giftcard di 300 florin di MCB, giftcard di 300 florin di Selikor i un giftcheque di Fl. 50,– di Pelota. Strak Strak Barbershop & Kapsalon a regalá Chade Nersicio un drechá di kabei pa henter un luna, tambe foto studio Kort a regalá Chade Nersicio e posibilidat pa saka un potrèt kompletamente grátis i fundashon Nobo a regalá e deportista di luna Chade Nersicio un bunita trofeo.
Pa e dos otro nominadonan: Un giftcard di 300 florin di Selikor, giftcard di Fl. 100,- opsekio di Sr. Lilo Sulvaran, giftcard di Fl. 100,– opsekio di Diorca NV i Fundacion Social Petroindustrial, giftcheque di Fl. 50,– di De Jongh’s Sporthuis i un kaha di PowerAde opsekio di Coca Cola. Allstar Embroidery a enkargá su mes un biaha mas pa miembronan dje komishon ta uniformá den 2014, miéntras ku Rio Lounge & Sports Bar a pone su lokalidat na disposishon pa e premiashon por a tuma lugá tur luna durante di hinter 2014 serka nan. Di parti komishon deportista di luna un pabien na e deportista di luna i e nominadonan.
Komishon ta gradisí e siguiente spònsernan ku ta yuda pa e premiashon deportista di luna 2014 aki a bira posibel: CHANGES PRO SPORT – RIO LOUNGE & SPORTS BAR- MCB – PETRO INDUSTRIAL NV – CSOF – SALAS SPORT SHOP – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK-SELIKOR – FUNDASHON NOBO – COCA COLA.
This slideshow requires JavaScript.


text:
ORANJESTAD – “Mi ta sintimi masha orguyoso pa por lanta e prome billboard pa honra nos astro den baseball”, asina Dr. Alex Schwengle, Minister di Salubridad Publico y Deporte a duna di conoce na momento cu a caba di plak e billboard na Savaneta. Gobierno di e forma aki ta rindi homenahe na e hoben cu a sa di conkista curason di henter mundo pa su prestacion durante Serie Mundial cu Boston Red Sox.
Minister dr. Alex Schwengle a enfatisa cu dor di instala e billboardnan aki, ta pa demostra e orguyo di tur Arubiano pa cu nos beisbolista di pariba di brug. Un hoben di apenas 21 aña cu a cuminsa hunga baseball for di edad jong y asina a sa di crece den e deporte.
Diadomingo awor Xander Bogaerts ta yega Aruba pa 1:30pm, pa cual ta invita henter pueblo pa ta presente pa salud’e y yam’e bon bini. “E mes ta masha timido y lo prefera pa yega trankil, pero nos ta kere cu e merece un recepcion grandi”, di acuerdo cu e Minister di Salubridad Publico y Deporte.
A lanta e prome billboard na altura di Savaneta, cu sosten di Ministerio di Deporte, Comision di Subsidio y Lotto di Aruba. Ta intencion pa haci uzo di imagen di Xander Bogaerts pa e orguyo di nos Arubianonan.


text:
WILLEMSTAD – Nos tin algu mas ku trinta aña ta hunga ku sifra i hasta tin biaha nos ta kanta gloria den porta di fiernu. Si nos draai e wiel
Tag "Kapital Fresku"
- All Star League ku Homerun Derby i All Star Game »
- Kòrsou ku 2 team durante olimpiada di ahedres na Noruega. »
- Dia habri pa siña mas di e deporte di Synchro »
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »


text:
Jossy Mansur
E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Jossy Mehsen Mansur a nace dia 7 di juni 1934 na Aruba. E ta bini di un famia descendiente Libanes cu a bay biba na Aruba. E ta e editor di e corant Diario, na Papiamento. Mansur a publica dos diccionario na Papiamento y a publica tambe un buki di historia di Aruba, e.o. diferente buki.
Jossy Mehsen Mansur a nace dia 7 di juni 1934 na Aruba. E ta bini di un famia descendiente Libanes cu a bay biba na Aruba. E ta e editor di e corant Diario, na Papiamento. Mansur a publica dos diccionario na Papiamento y a publica tambe un buki di historia di Aruba, e.o. diferente buki.
This is an excerpt from the article Jossy Mansur from the Wikipedia free encyclopedia. A list of authors is available at Wikipedia.
Other languages


text:
Hulanda
E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
This is an excerpt from the article Hulanda from the Wikipedia free encyclopedia. A list of authors is available at Wikipedia.


text:
Refineria di zeta
Un refineria di zeta of refineria petrolero ta un planta di proseshon industrial kaminda zeta krudo ta wordu refiná pa e bira produktonan petrolero huzabel, manera Gasolin, Diesel, Asfalt, zeta pa kenta kos, Kersoin anto gas petrolero likido. Refenerianan di zeta normalmenta ta areanan industrial grandi ku un systema di pipa ekstenso, hibando likidonan entre unitnan di prosesashon kimiko. Na hopi manera refenerianan di zeta ta husa hopi di e teknologia di, anto por wordu pensa komo un planta kimiko. E zeta stok di zeta krudo tipikamente ta wordu prosesa na un planta di produkshon di zeta. Anto tambe tin normalmente un deposito pa e zeta banda of den serkania di un refeneria di zeta pa warda e produktonan likido.
This is an excerpt from the article Refineria di zeta from the Wikipedia free encyclopedia. A list of authors is available at Wikipedia.


text:
Anchorage
Anchorage (ofisialmente yama e Municipality of Anchorage) ta e siudad mayor mas nort di e Estadonan Uni di Merka, anto esun mas grandi den e estado di Alaska. Ku un number estima di 286,174 residentenan muncipal residente e suidat ta konstitui mas ku 40 porshento di e poblashon total di e estado; solamente New York tin un persentahe mas haltu di hendenan ku ta biba den e estado su siudad mas grandi.
This is an excerpt from the article Anchorage from the Wikipedia free encyclopedia. A list of authors is available at Wikipedia.


text:
Youtube
Youtube ta un website di estilo video share riba kua usadonan por upload, komparti i wak video. Tres ex-trahado di e kompania Paypal a traha Youtube na Februari 2005.
E kompania ta basá na San Bruno, California anto ta husa teknologia Flash Video pa musta un variedat grandi di videonan traha dor di usadonan, entre otro Video Klip, partinan di shownan di televishon i tambe kontendo amatuer manera blogs i anto video original kortiku. Mayoria di e kontenido di youtube a wordu di upload dor di individualnan, pero tin sierto kompania grandi manera CBS, BBC, i VEVO anto tambe otro organisashonan ku ta offrese sierto di nan material riba Youtube.
Usadonan ku no ta rigistá por solamenta wak e videonan pero usadonan rigista tambe por pone un kantidat ilimita di nan mesun videonan, duna komentario na otro video, i tambe suscribi riba kanalnan di otro hende
E kompania ta basá na San Bruno, California anto ta husa teknologia Flash Video pa musta un variedat grandi di videonan traha dor di usadonan, entre otro Video Klip, partinan di shownan di televishon i tambe kontendo amatuer manera blogs i anto video original kortiku. Mayoria di e kontenido di youtube a wordu di upload dor di individualnan, pero tin sierto kompania grandi manera CBS, BBC, i VEVO anto tambe otro organisashonan ku ta offrese sierto di nan material riba Youtube.
Usadonan ku no ta rigistá por solamenta wak e videonan pero usadonan rigista tambe por pone un kantidat ilimita di nan mesun videonan, duna komentario na otro video, i tambe suscribi riba kanalnan di otro hende
This is an excerpt from the article Youtube from the Wikipedia free encyclopedia. A list of authors is available at Wikipedia.


text:
WILLEMSTAD - Kiko por spera di un pais den kua hopi di esnan ku ta yama nan mes lider, parlamentario, minister, sindikalista i hasta den sierto kasonan partikular, ta outotitula nan
Analisis di Siman
WILLEMSTAD – Nos tin algu mas ku trinta aña ta hunga ku sifra i hasta tin biaha nos ta kanta gloria den porta di fiernu. Si nos draai e wiel
WILLEMSTAD - Nos tin dekadanan ta papia di krisis presentando kada tantu tempu plannan pa solventa e situashon, promoviendo speransanan pa despues, djis den bogt, nos bolbe topa ku e mesun
WILLEMSTAD - Kòrsou kontinuamente ta sali for di panchi bai kai den kandela, danki na un grupito di estúpidonan ku tin
WILLEMSTAD – E atentadonan diario kontra nos moral públiko di parti di esnan ku nos a kere sa mihó, ta
WILLEMSTAD – Desaroyonan di ultimo anyanan riba tantu esenarionan publiko komo priva, ta hiba nos na e konklushon fatal ku
WILLEMSTAD – Investigashonnan realisá durante vários siglo den e disiplinanan sientífiko ku ta studia/ analisá kondukta i komportashon en general
WILLEMSTAD - Nos komunidat ta pasando den e fase mas aselerá di su proseso di deskomposishon sosial karakterisá pa su dialéktiko
WILLEMSTAD - E soño di Moises Frumencio da Costa Gomez pa kada yu’i di tera tin oportunidat real pa forma su mes


text:
PHILLIPSBURG/ Sint Maarten - Su Altesa Real Prinsesa Beatrix lo habri e Parlamento Hubenil di Reino djamars mainta 20 di mei na universidat di Sint Maarten. E ta tene un diskurso di apertura i lo ta presente frekuentemente durante e dianan di seshon.
Pa promé biaha den e 200 aña di eksistensia di e Reino Hulandes, un Parlamento Hubenil di Reino lo reuní. A organisá esaki na honor di e selebrashon di 200 aña di Reino.
Sinku tim di kada unu dies hóben ta bai den debate ku otro riba diferente tópiko ku ta afektá nan awor i den futuro, manera enseñansa, kultura, desaroyo duradero i derechonan di mucha.


text:
BARCELONA – E landadó multimedayista olímpiko merikano, Michael Phelps, a lusi un sapatu protektor speshal na su pia drechi durante e homenahe di fin di siman último na Barcelona.
Phelps a splika ku ya e tabatin un fraktura chikí i esaki a empeorá pa motibu di strès probablemente na momentu ku e la kai den un buraku hungando gòlf na e siudat condal.
“E la dal su pia di un manera òf otro na kas i despues e la partisipá den un torneo di gòlf kaminda e la kana mas ku 20 mia i a sufri un fraktura pa e strès”. Segun e Coach Bob Bowman a deklará durante un entrevista.
Riba e posibel regreso di Michael for di retiro pa partisipá na e weganan olímpiko na Río den 2016, e propio Phelps a sigurá ku ainda e no ta den su ritmo di entrenamentu, ounke e la atmití di tabatin e gana i tentashon di inkorporá na e ekipo Merikano ku aktualmente ta partisipando na e kampionato mundial di natashon na Barcelona.


text:
WILLEMSTAD – Deportivo360 tabata presente ayera (djadumingu 11 di mei) mainta na Airopuerto Hato kaminda nos selekshon nashonal di vòlibòl (Femenino) di Kòrsou a sali pa Cuba pa asina bai partisipá na e “2014 World Championship Qualification Tournement Women’s – Group Q na Habana.
E paisnan ku lo kompetí ta Cuba, Trinidad & Tobago, Haiti i Curaçao E selekshon nashonal a hiba un entrenamentu fuerte pa e kompromiso aki. Resientemente nan tabata na Republika Dominikano kaminda nan a hiba algun partido di fogeo kontra e selekshon hubenil Dominikana i tambe kontra selekshon di dos Universidat kual tabata reforsá ku 3 hungadó di e selekshon nashonal Dominikana. E selekshon a hunga un total di 5 partido ku a suma un total di 22 set kontra e diferente ekipo i selekshonnan. Di kual nan a gana dos i pèrdè tres partido. E fogeonan aki a sirbi pa kaba di akoplá e selekshon nashonal i tambe pa analisa e puntonan debil kontra otro ekipo.E teknikonan di selekshon a haña un bon bista kual ta e puntonan ku mester a haña mas atenshon.
Awor ku e treinen ta tras di lomba e selekshon nashonal ta kla pa enfrenta e kompromisonan na Cuba. E selekshon ta konsisti di :
Hungadornan:
Maya Gomez, Durenne Rosalia, Geraldine Grigorius, Sonella Philips, Lianne van Beek-Jamanika, Shurdelys Meulens,Ghislaine St.Hilaire, Lizdemarja Camelia,Samira Luis, Christine Anthony, Esther Cramer, Joanne Dania.
E tres refuersonan di e selekshon ta Samira Luis i Christine Anthony tur dos for di Merka i Ester Cramer for di Hulanda.
Kuerpo Tekniko:
Head Coach : Henry Delfina
Ass. Coach: Raymond”Remo”Martha
Terapista: Johnny Louisa
Lider di Delegashon: Ruthline Anthony-Troncon
Arbitro: Cherylle Rojer
E delegashon ta biaha dia 11 di mei pa 11:45 am ku Copa Airlines pa Panama i despues sigui pa Havana Cuba. Nan ta regresa dia 18 di mei via mesun ruta.
E kompetensia ta kuminsa dia 14 di mei . E kompetensia lo hunga segun e sistema Round Robin, e ekiponan ku finalisa na e dos prome puestonan lo pasa pa hunga e final E dos ekiponan ku termina na e di tres i kuarto puesto lo hunga pa e di tres luga. E ganador di e kompetensia ta klasifika direktamente pa e kampeonato mundial na Italia. E ekipo ku termina na e di dos puesto mester bai hunga den e final di Norceca na Trinidad and Tobago kontra tur e tres sobra segundo luganan pa e ultimo boleto pa Italia.
E partidonan lo tuma luga na Palacio de Los Deportes, Cuidad Deportivo na Havana Cuba. E delegashon lo hospeda na : Hotel Bella Havana Conil e/Marino y Boyeros, Nuevo Vedado,Plaza de La Revolucion, La Habana Cuba. Tel. 53 7883218896
Aki bou ta sigui e fechanan di e kompetensia na Havana,Cuba:
ROUND ROBIN
# Date Time Teams
1 14-May 15:00 HAI Vs TRI
2 14-May 17:00 CUB Vs CUR
3 15-May 15:00 TRI Vs CUR
4 15-May 17:00 CUB Vs HAI
5 16-May 15:00 CUR Vs HAI
6 16-May 17:00 CUB Vs TRI
FINALS
# Date Time Teams
7 17-May 15:00 3rd. Vs 4th.
8 17-May 17:00 1st. Vs 2nd.


text:
WILLEMSTAD – Djabièrnè 13 di yüni 2014 den oranan tempran di mainta personal di Büró Narkótika huntu ku UCT a hasi un entrada hudisial na un kas na West Groot St. Joris. Durante di investigashon na e kas nan a bin topa riba e tereno ku un plantashon di mariwana.
A konfiská 97 planchi di mariwana i tambe atributonan pa prepará droga. A detené e habitante di e kas, e hòmber L.P.T., nasé na Kòrsou, di 42 aña di edat. A presentá e sospechoso dilanti di un fiskal ouksiliar ku a ordená su enkarselamentu pa mas investigashon.
Seguidamente polis a bai na e adrès Klein Kwartier. Aki tambe nan a topa ku un plantashon grandi di mariwana. A konfiská 860 planchi di mariwana i tambe artefaktonan pa kultivá e planchinan di mariwana.
Aki no a hasi ningun detenshon.
E investigashon den e dos kasonan aki ta kontinuá.
Mariwana konfiská
WILLEMSTAD – Djabièrnè 13 di yüni 2014 den oranan tempran di mainta personal di Büró Narkótika huntu ku UCT a hasi un entrada hudisial na un kas na West Groot St. Joris. Durante di investigashon na e kas nan a bin topa riba e tereno ku un plantashon di mariwana.


text:
Den e terser kuartal e preisnan pa e konsumidó ainda tabatin un promedio di 2,3 porshento mas haltu ku e aña anterior. Na Sint Eustatius e inflashon a keda meskos na 4,6 porshento. Na Saba e inflashon a baha di 3,0 pa 2,4 porshento.
Inflashon na Boneiru a subi dor di elektrisidat i awa
Den e di kuater kuartal di 2012 e inflashon na Boneiru tabata 2,7 porshento. Esei ta 0,4 punto mas haltu ku den e terser kuartal. E inflashon a subi dor di e oumento di preis konsiderabel di elektrisidat i awa. Produktonan alimentisio a pone ku e inflashon a baha.
Inflashon Sint Eustatius no a kambia
Den e di kuater kuartal e inflashon na Sint Eustatius a keda meskos na 4,6 porshento.
E preis di alohamentu a kousa un subida di e inflashon. Esaki a keda kompensá dor di e bahada di paña di bisti, hóreka i produktonan alimentisio.
Inflashon na Saba a baha konsiderablemente
Den e di kuater kuartal e inflashon na Saba a baha te ku 2,4 porshento. Esei ta 0,6 punto mas abou ku den e terser kuartal. Esei no ta nifiká ku bida na Saba a bira mas barata, sino ku e subida di preis pa un aña den e di kuater kuartal tabata ménos grandi ku esun den e terser kuartal. Esei ta konta pa mas produkto. Espesialmente e produktonan alimentisio a pone ku e inflashon a baha.
Den e di kuater kuartal produktonan alimentisio tabata 1,3 porshento mas karu ku e aña anterior, pero den e terser kuartal e subida pa un aña tabata 5,6 porshento ainda. Elektrisidat a kousa un subida di e inflashon.
Inflashon na 2012 mas abou ku na 2011
Den 2012 e promedio di inflashon riba e tres islanan ta hopi mas abou ku den 2011.
Na 2012 e promedio di inflashon na Boneiru tabata 2,9 porshento. Esei ta mas abou ku e 5,3 porshento den 2011. E kousa di mas importante di e bahada aki ta debí ku e preisnan di paña pa bisti, kuminda i transporte den 2012 a konosé un subida ménos supstansial ku den 2011.
E promedio di inflashon den 2012 na Sint Eustatius tabata 5,2 porshento. Esei ta konsiderablemente mas abou ku e 9,9 porshento den 2011. E bahada aki partikularmente ta debí ku e preisnan di transporte na 2011 a subi muchu mas ku den 2012.
Na 2012 e promedio di inflashon na Saba tabata 3,7 porshento. Esei ta mas abou ku e 6,4 porshento na 2011. E kousa mas importante di e bahada ta e echo ku e preisnan di transporte a subi mas den 2011 ku den 2012.
Sifranan temporal
E sifranan di e di kuater kuartal di 2012 ta temporal i lo stipulá nan definitivamente na momentu di e publikashon di e promé kuartal di 2013.


text:
http://youtu.be/JA6XC7QY81o
Tag "kriminalidat"
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »
- Kòrsou ku 2 team durante olimpiada di ahedres na Noruega. »
- Dia habri pa siña mas di e deporte di Synchro »
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
Ken nan ta? Hopi ku sa mihó. Hopi ku ta den posishon pa intervení i stroba desaroyonan negativo. Un kantidat kada dia mas grandi di hende ku ta partisipá direktamente
WILLEMSTAD - Hulanda lo manda un alto funshonario di polis pa yuda tòp di polis na Kòrsou kombatí kriminalidat pisa. Esaki ta resultado di e enkuentro entre minister di hustisia Nelson Navarro
WILLEMSTAD – Kuminsando fin di mart te ku fin di aprel próksimo Ofisina Sentral di Statistik (CBS) lo kondusí un
WILLEMSTAD – Poko poko pero sigur Kòrsou a yega na e punto kaminda hende ta puntra nan mes, pakiko tantu
WILLEMSTAD – Un avioneta sin tripulashon (Drone) di Ministerio di Defensa a kai den laman durante un ehersisio ku tabata
WILLEMSTAD – Malechornan ta sigui burla di outoridat, pasó awe mainta di dia kla algun suheto a kometé un atrako
WILLEMSTAD – Partido polítiko VVD Tilburg ke pone mas polis disponibel pa atendé spesífikamente ku gruponan kriminal di orígen Marokano i
WILLEMSTAD – Rignald Lak, lider polítiko di Movementu Patriótiko Kòrsou (MPK) ta bisa ku Minister di hustisia mester bin ku un


text:
RIO DE JANEIRO/Brazil – Polis sivil ta na wèlga na Brasil i e torneo pa Kopa Mundial di futbòl ta kuminsá 12 di yüni awor. Pero outoridatnan na Brazil ta indiká ku e akshon lo no tin konsekuensha grave komo ku ta polis sivil ta úniko ku ta den wèlga.
Polis sivil ta enkargá ku krímen i nan ta pidi un oumentu di te ku 80% di nan salario. Polis militar ku ta patruyá kayanan, i polis federal ku ta enkargá ku frontera i aeropuerto ta bisa ku nan tambe tin doló pero nan no ta planiá pa wèlga te despues di Mundial.


text:
WILLEMSTAD – E di kuater edishon di e anual Curaçao North Sea Jazz Festival a keda selebrá den World Trade Center na Piscadera Baai ku dos konsierto grandi dianan 30 i 31 di ougùstùs 2013. E festival a atraé 4.331 bishitante internashonal, di kua 80% a bini Kòrsou pa e solo propósito ku tabata e festival. Kada bishitante internashonal a keda pa promedio 5.49 anochi, miéntras ku e grupo di bishitante ei pa promedio tabata konsistí di 2.23 persona. E loke turistanan a gasta tabata US$ 328.00 pa dia. E suma akí tabata 10 porshento mas ku loke e bishitantenan di e aña anterior a gasta (US$ 299.00) loke ta un oumento rekòrt di 171 porshento kompará ku e promé aña di e festival na 2010. E aporte total di e festival na ekonomia a bini eksklusivamente pa medio di e bishitantenan internashonal loke a monta na US$ 7.8 mion. E gastamentunan ekstremadamente haltu pa turista ta un prestashon sorprendente, espesialmente ora bo mira i tene na kuenta e Gran Reseshon i e inseguridat riba merkadonan mundial.
Un tim di investigadó di Dick Pope Sr. Institute for Tourism Studies di Rosen College of Hospitality Management na Universidat di Central Florida a realisá un estudio di e impakto ekonómiko i tambe a evaluá satisfakshon di bishitante relashoná ku e festival. E investigashon a mustra ku e festival tin un forsa atraktivo impreshonante riba e klientenan ku ta apresiá un produkto di kalidat ekstremadamente haltu i esei na su turno a oumentá na gastamentu poulatinamente durante e di kuater aña ku e festival ta den su produkshon. Bon mirá e turistanan a gasta mas plaka na hotèl (32%), biahe (17%), hür di outo (12%), restorant (11%) i salimentu (9%). Un opservashon ku a keda ta ku 17% di e gastunan direkto di e turistanan a keda apsorbá dor di e festival (ku otro palabra e organisadó Fundashon Bon Intenshon). Esaki ta nifiká ku 83% di e gastunan direkto di e turistanan a bin resultá serka e suministradónan i esnan ku ta duna servisio na Kòrsou, ku kua e asina yamá forsa di ‘spill-over’ (plamamentu) ta keda demostrá.
E festival ta atraé un kantidat kresiente di bishitante ku ta ripití, kompará ku e añanan anterior. Mas ku 40% di e bishitantenan di kua e motibu prinsipal di bini Kòrsou tabata pa bishitá e festival, anteriormente ya a yega di bishitá e festival. Tres luna promé ku e festival ya nan a buk nan hotèl, nan tambe tabata esnan ku tabata mas kontentu i satisfecho ku e festival i pa e motibu ei nan ta mas lihé inkliná pa bini bèk i rekomendá e festival na otronan. Nobenta porshento di e bishitantenan ku ta ripití, a bishita e festival tur dos anochi. Bishitantenan ku a ripití nan bishita na e festival (tur dos dia), ta keda 6.15 anochi riba e isla. E estadia di e grupo akí tabata mas largu ku e estadia promedio di tur bishitante internashonal. Bishitantenan ku ta ripití nan bishita ta keda pa promedio kuater dia mas largu pa bishitá i eksplorá e isla, gasta plaka i hasi uso di tur kos ku e isla tin di ofresé. Ta nan ta esnan ku ta kompartí nan eksperensianan positivo ku otronan i di e manera ei nan tambe a para bira un fuente importante di informashon tokante e festival.
E bishitantenan internashonal ta informá ku nan tabata masha entusiasmá tokante e manera ku e festival ta hèndel ku diferente faktor ku ta aportá na nan eksperensia, manera un lokalidat atraktivo, entretenimientu i e elenco di artista. Nan entusiasmo pa e festival ta relashoná ku mas kos ku ta muzik mes i nan a indiká prinsipalmente ku pa nan mes nan tambe tabata gosa i disfrutá masha tantu di e festival. E faktornan akí a kultivá un grado haltu di satisfakshon i embolbimentu ku ta keda ekspresá den e hecho ku 92% di e bishitantenan internashonal a indiká ku nan a eksperensiá CNSJF komo e mihó konsierto ku nan a yega di bishitá, miéntras ku 90% a indiká ku nan lo bishitá e festival akí komo nan promé eskoho si nan lo bishitá un festival di muzik den futuro.


text:
WILLEMSTAD - Investigashonnan realisá durante vários siglo den e disiplinanan sientífiko ku ta studia/ analisá kondukta i komportashon en general di sernan humano a determiná, ku e aktitut di hunga tòf ta e konsekuensha fatal di un falta struktural di atenshon, amor i kariño berdadero. Segun sikólogonan, sikiatranan i tambe sosiólogonan, tur ser bibu (sea hende,bestia i hasta mata i flor) ta rekerí atenshon, kada un den su gradonan propio i su dimenshonalidatnan partikular.
E ta un mònster ku ta nanse i desaroyá den e hende for di kas,hopi biaha fundamentá den e falta di sufisiente atenshon i aplikashon di amor di e mayornan pa ku e yu ku nan a trese na mundu.
E ser humano ku ta padesé di e monstermania aki ta buska atenshon permanente, aplikando tur sorto di táktika pa logra su ophetivo i den hopi kaso, por hasi kosnan asina ekstremo, ku e ta hasi un daño enorme tantu na su mes komo e sírkulonan soshal mikro i makro den kualnan e ta partisipá.
Estudionan p.e. hasi riba e sikologia di mafiosonan den kuadro di nan ‘cosa nostra’ ta demostrá ku tur, sin eksepshon di niun di nan, a krese den un ambiente di problemanan struktural na kas, marka pa e falta di atenshon, amor i rekonosementu. E mònster aki no ta limitá su mes na niun grupo soshal so sino ku e ta rekoré sírkulonan diferente i den su rekorido e ta kapas na hasi dañonan enorme.
Teroristanan, rasistanan i fasistanan en general ta padesé di e problemátika aki den su fase mas desaroyá. E ta un rabia kontra di kos, hende, naturalesa i e eksistensha di ser propio.
E rabia aki ta desaroyá un nivel temibel di kompleho di inferioridat ku ta konvertí e ser humano partikular aki den un hende frustra, amargá, sufri i den kuadro di su egoismo, e ke destruí tur lokual e topa den su kaminda.
Kòrsou último dékadanan a konosé e manifestashonnan aki den sírkulonan di hendenan na “tinu” ku titulo, ku ta disfrasá nan mes di bondadoso, ku un meskla straño di gueriero frustra i un spiritu
kompliká di Robin Hood den un mega kombinashon di hitlerismo desborda. Lo peor di e kaso ta, ku ora nan sa algu di lei òf ekonomia i tin sierto don di manipulashon públiko, nan por lastra e sektornan mas ignorante di un komunidat hiba nan den un abismo ekstenso. E tristesa di e tipo di personahenan aki ta ku nan ta dispuesto na loke sea pa nan liberá nan mes di e mònster tristu i agresivo ku ta biba den nan, pero na momentu ku sosiedat frustra nan intenshonnan terorista, nan por kaba kologá na un pida kabuya i asina aki habri porta pa sikólogonan, sikiatranan i sosiólogonan sigui realisá investigashonnan sientífiko riba e tipo di “personalidatnan” desviante aki.
Señor tene piedat di nos.


text:
Na aña 2009, den kuadro di selebrashon di 25 aña di Bandera di Kòrsou, Telecuracao huntu ku Core NV i sra. Roxienne Albertina a tuma e desishon pa deskribí i promové e historia di nos Bandera di Kòrsou.
Nos ta kere ku henter nos komunidat i mundu den su totalidat tin derechi di sa e historia riba kon nos a yega na nos Bandera di Kòrsou, nos Himno i tambe nos Eskudo, kualnan ta Kòrsou su símbolonan nashonal.
Nos a traha riba e proyekto aki ku hopi amor i pashon demonstrando asina ku nos ta stima nos bandera, nos himno, nos eskudo i tambe nos dushi Kòrsou. Pronto nos lo bai hasi kambio na nos eskudo di Kòrsou pa asina esaki ta reflehá nos pasado, presente i futuro un poko mas.
Kompartí e informashon aki ku famia, kolega, amistat i konsosinan, lo ta bon pa nan tambe por tin e informashon balioso aki.


text:
Fecha di nacimento: 9 - maart -1976
Regio: San Nicolas
Area: Social, Educacion, Infrastructura, Utilidad y Transporte
Desde 2004 mi ta trahando na Filomena College MAVO y mas despues a cuminsa tambe como docente na Openbare Avondleergangen MAVO na San Nicolas. Otro experencianan di trabow ta entre otro, docente na Elzenburg College Vught, Hulanda 2001- 2004, conseho di supervision IMSAN, Aruba 2008- 2009, conseho di vigilancia Arubus nv 2006- 2009. Na aña 2005 mi a subi riba lista di e partido politico MEP. Mi tabata un ex parlamentario di e fraccion di MEP na aña 2009 y ta un politico activo riba lista di MEP.
E motibo cu mi a drenta politica y riba e lista di MEP ta cu mi ta kere den un movimiento politico cu ta comprometi na duna oportunidad na tur persona, un distribucion husto di bienes y un posicion mas fuerte pa esnan mas debil den nos comunidad. E gobierno mester di ta di tal forma unda cu e pueblo ta goberna su mes den un democracia cu niun hende no por impone riba e mayoria di e poblacion leynan y medidanan indesea. Pa es motibo MEP ta e unico partido cu mi lo por afilia mi mes na dje.


text:
Willemstad - Parlamentario independiente Omayra Leeflang ta bai yuda 300 empleado di Curacaose Dok Maatschappij (CDM). E personal mester risibí un parti di nan sèn ainda. Ta trata di un suma di 3,5 mion florin ku CDM mester paga ainda.
Leeflang ke pa minister Stanley Palm di Desaroyo Ekonómiko tuma akshon.
Aparte di esaki 3 trahadó kubano tin un demanda kontra di CDM. E trahadónan en kuestion tin ku risibí 80 mion di e kompania. Un wes merikano a dikta ku e tres kubanonan tin derecho riba kompensashon di daño i perhuisio pa motibu ku CDM lo a hasi su mes kulpabel na sklabitut moderno.


text:
ORANJESTAD - Kampionato di futbòl promé divishon ta kabando na Aruba. Djadumingu dia 15 yüni 2014, tabatin e promé wega di e seri final.
E seri aki ta hunga mihó di 3 wega i lo sigui djarason awó i si mester ta kaba djasabra awó, dia 21 uni 2014.
E seri ta entre e supkampion di aña pasá Britannia, ku ta den lucha pa e titulo máksimo ku RCA.
E promé wega a kaba den un viktoria pa Britannia, ku tin den nan filanan e hungadó yu di Kòrsou, Marlon Andrea. Esakinan a gana ku skor di 2-1 di e trikolornan di RCA.


text:
WILLEMSTAD – E ekipo Groot Kwartier Stars su kuerpo tékniko ta kla pa e kampaña 2014. Deportivo360 a tuma nota ku ayera 21 di yanüari, e dirigentenan di Kwartier a reuní ku e personanan ku lo forma e kuerpo tékniko di e ekipo Kwartier pa e temporada benidero i nan a keda nombra ofisialmente pa e direktiva.
E kuerpo tékniko di e ekipo di Kwartier lo keda formá pa Johnny Balentina komo manager i lo ser asistí pa Clinton Kirindongo i Norwin ‘Sor’ Moesquit.
E organisashon ta pendiente pa organisá un evento chikí kaminda e kuerpo tékniko lo sera konosí ofisialmente ku e hungadónan.
E kampionato di beisbòl lokal ta plania pa kuminsá den luna di yüni próksimo i tur kos ta indiká ku pa den luna di mart, despues di karnaval, e ekipo lo reuní pa sera konosí, pa seguidamente, den e luna di mart mes kuminsá ku e sekshonnan di entrenamentu.
Deportivo360 ta deseá Johnny i su kuerpo tékniko kompletu hopi éksito pa e temporada di beisbòl dòbel A benidero.


text:
Un sucedido masha remarcable tabata durante reunion di parlamento di dialuna ora cu hustamente na e momento cu Evelyn Wever-Croes mester a bai hiba palabra, Mike Eman a bandona sala di parlamento supuestamente pa e duna un entrevista na canal 15 ATV.
Lider di MEP Evelyn Wever-Croes a exigi pa Mike Eman ta den sala na e momento ey, sinembargo Marisol Lopez-Tromp un biaha mas a demostra cu su unico proposito ta pa proteha Mike Eman.
Nan tur dos sa cu Evelyn Wever-Croes lo a bin cu un discurso pisa contra Mike Eman y su manipulacionnan, y nan tur dos kier a spaar e pober di Eman di scucha e atake fuerte, pero semper riba nivel, manera un dama, cu Evelyn Wever-Croes ta conosi pe.
Mike Eman a drenta sala bek na momento cu Evelyn Wever-Croes tabata finalisando su disertacion, gradisiendo presidente di parlamento pa a sa di protehe un biaha mas pa no a scucha e discurso di Evelyn Wever-Croes.
Evelyn Wever-Croes mes a pone un potret riba facebook bisando: Cla pa cuminsa pero Mike Eman a core sali for di sala pa e no scucha. Dicon tanto miedo?
Bo tin cu puntra bo mes si e tipo di reunionnan aki ta bale la pena si of no, pasobra si Mike Eman mes no ta sinta pa e scucha, ki sentido tin pa Marisol Lopez-Tromp sigi guia reunion na e forma ey?
MIKE EMAN TA BANDONA SALA DI PARLAMENTO PA NO SCUCHA EVELYN WEVER-CROES
Un sucedido masha remarcable tabata durante reunion di parlamento di dialuna ora cu hustamente na e momento cu Evelyn Wever-Croes mester a bai hiba palabra, Mike Eman a bandona sala di parlamento supuestamente pa e duna un entrevista na canal 15 ATV.
Facebook Comments
Website Comments
-
No ta nada straño
No ta nada straño. Ta asina e Eman-nan ta traha ora nan ta den gobierno.
Si nan (hunto cu Marisol) aproba e presupuesto awe…..esey ta fin di nos
pueblo. Probresa a yega na e punto final. Awo e no ta haci dolor, warda
un tiki mas anto e mesun 33,000 cu a vota pa nan, ta bin baha gobierno,
kere mi. Nunca nan a haci algo drechi pa nos pais, pero pa nan mesun
beneficio. Ayooooo…..Aruba. Boca grandi so nan tin.


text:
Wikipedia:Kon kuminsa yuda
Sinti bo liber pa añadí informashon na un artíkulo eksistente. Bo por fasilmente deskubrí un artíkulo inkompleto ku "random page."
Bo por añadí un ilustrashon for di Wikimedia Commons den un artíkulo ku falta ilustrashon.
Tambe bo por yuda ku e proyekto aki tradusiendo artíkulonan for di e wikipedia na ingles, hulandes, spaño of un di e 200 i piku otro idiomanan ku tin. Ora ku bo kaba di tradusi e artíkulonan ei nan papiamentu bo ta pone den e wikipedia di papiamentu.
Alternativamente bo por traha un artíkulo nobo tokante un tópiko interesante.
Students of Papiamento:
You can help build the Wikipedia even if you cannot write Papiamento fluently. For example, you can find an article that lacks illustrations and add a picture from Wikimedia Commons. You can tidy up the formatting of an article, add internal links or a category tag, etc.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mesun idioma. Por fabor no kambia e idioma di teksto eksistente. (For di kuminsamentu, e menú i kategoria di Wikipedia ta na papiamentu.)